text:
BUNGEREZA, Lwamukaaga
MADAM Abigail Simon 35, eyasenzesenze omulenzi ow’emyaka 15 gw’abadde asomesa n’amuyigiriza eby’omukwano, omulamuzi amukalize emyaka 25 olw’okuyigiriza omuyizi atannaba kuweza myaka 18 ensonga z’omukwano.
Obujulizi obwaleeteddwa mu kkooti y’omulamuzi Paul Sullivan e Kent mu Bungereza bwalaze nti, Abigail yaweereza omulenzi (amannya galekeddwa) obubaka ku ssimu obusoba mu 1,000 n’ebifaananyi ng’ali bwereere ebisoba mu 100 nga byonna amussa mu mbeera y’okutandika omukwano n’okumukabawaza.
Kkooti yategeezezza nti, Madam Abigail omuyizi we abadde yamuwa n’erinnya ng’amweyitira Boo era yamutwalanga mu nnyumba ye ne bakolera eyo omukwano. Omuyizi yalumirizza omusomesa we nti, oluusi beegattiranga mu mmotoka ya Madam ate olulala nga babeera mu kibiina mwennyini.
Kyokka Abigail mu kwewozaako yagambye nti, wadde mukazi mukulu, naye omulenzi yamussaako ekifuba n’antendewalirwa n’akkiriza bakole omukwano naye nga tekibangako kigendererwa kye.
Yasabye omulamuzi amubeere wa kisa kubanga singa naye yessa mu mbeera gye yalimu n’omulenzi ono yandibadde akola ekintu ky’ekimu.
Wabula omulamuzi bino byonna yagaanyi okubiwuliriza n’amukaliga emyaka 25 era mu mbeera eno Madam Abigail kye yavudde asituka mu ntebe n’amuboggolera nti, “Musajja ggwe sirikusonyiwa nze eyakabasanyizibwa kyokka ogaanyi okumpuliriza..”, n’ebirala era abaserikale ne bamuvumbagira mangu aleme kwongera kusasamaza kkooti.


c: text/html

text:
ABOOLUGANDA basatu batabuse,ng'entabwe evudde ku nnyumba z’abapangisa kitaabwe ze yaleka.
Irene Namugenyi, Prossie Naggayi ne Joh Kalule nga bonna baana b’omugenzi Joseph Kasule ow’e Kyengera Mugongo be baabuzeeko akatono okukubagana.
Abawala balumiriza mwannyinaabwe Kalule okwekomya ssente zonna eziva mu nju zino. Abawala bano baagambye nti ggaayi ono yeekwasa okuba nti bbo baafumbirwa ebintu byonna n’abyezza era n’alagira n’abapangisa obutabakombya ku ssente.
Ensonga abawala baasoose kuzitwala mu b’ekika kyokka ne balemererwa okukkaanya kwe kweyongerayo mu FIDA. Bannamateeka ba FIDA bayise abaana bano bagonjoole ensonga zino.

robotstxt: allowed

filter: keep


text:
Bawala bange mbalaba mutandise okuwaba mu nsonga z’obufumbo. Bangi ku mmwe temukyalina bwesigwa era ensonga eno temugikutte na buvunaanyizibwa. Obwesigwa bwammwe mwogerera bwogerere naye nga temubutadde mu nkola.
Munsonyiwe okutandikira mu kuyomba naye ebintu ebimu bye mukola tebikyasanyusa. Muli mutya? Mbeebaza okumanya ensonga eyabaggya ewammwe ne mutambulira ku mulamwa gw’obufumbo ebbanga lyonna.
Kye mulina okumanya nti obwesigwa nsonga nkulu nnyo mu maka ne mu bulamu obwabulijjo. Omuntu yenna naddala gw’obeera naye bw’akuzuulamu embeera y’obutaba mwesigwa naye tayinza kukwesiga ensonga ne bw’ebeera ntono etya. Eno y’emu ku nsonga ereetedde abasajja okuba ne waasiwaasi.
Oluwombo lwa batabani bange muyitirizza okulujjulira buli ayagala omuli n’abo abayiga. Abamu mugufudde mulimu mutongole mwe muggya ssente ezibayimirizaawo. Laba munno bw’akomawo awaka nga ggwe tokyalimu luyingo lukola mirimu gya kisenge ensonga etattanye amaka.
Ekitiibwa ky’omukyala gy’ava y’enkana, kwe kuba omwesigwa naddala ng’akuuma ebyama by’omu kisenge. Omukazi omufumbo okumanyibwa buli omu omuli n’abapakasi si kirungi baana bange. Mu ngeri endala, ne balo ne bw’aba wa kitiibwa atya, musajja wattu aggwaamu ssupu.
Bannange, nsonga ki etuusa omukazi okugaba jjaribu ku kintu eky’ebbeeyi bwe kityo gyobeera nti mutunda nseenene. Mwematire olw’ebyo bye mwaweebwa olwo balo naye atambule ng’agaziwa.
Okwewala bino byonna mwewale obulamu bw’okwewanika n’okululunkanira buli Kalungi akabayitako. Ekikwasa ennaku abo ababazannyirako olumala okubamanya nga babaddukako. Mukama akuume!


text:
Bya MOSES KAWALYA NE DICKSON KULUMBA
ABALI ku gw’okuzzaawo amasiro e Kasubi bategeezezza nti ng’ekifo ky’amasannyalaze g’enjuba bwe kinaatera okuggyibwako engalo.
Kino kyakuwonya Amasiro ekizikiza okuva UMEME lwe yagasalako amasannyalaze.
Geoffrey Sserunjogi, ow’akakiiko akayooyoota Kasubi, yategeezezza Katikkiro Charles Peter Mayiga nti ebintu ebisinga ku kifo kino biwedde nga n’embaati ezigenda okusika amasannyalaze zaatuuse.
Bino byabadde mu Masiro e Kasubi ku Ssande, Katikkiro bwe yabadde alambuza Obuganda omulimu ogukolebwa ku masiro era Mayiga n’agamba nti omulimu gw’okuzza Buganda ku ntikko gukyali.
Baalambudde Muzibwazaalampanga, ekifo ky’amasannyalaze g’enjuba n’amazzi, byonna Ssentebe w’olukiiko oluvunaanyizi-bwa ku kuzzaawo Amasiro, Haji Kaddu Kiberu, bye yagambye nti bigendereddwaamu kufuula Masiro ag’omulembe.
Omugagga Gaster Lule Ntakke yawaddeyo ebinywa by’emmuli 500 ate Simon Ssekankya owa Hardware World nawaayo 200,000/- wamu n’obusawo bwa seminti 150 ate aba Steel Mills nebeyama okuwaayo emitayimbwa egigenda okukola ku kuzimba ekifo awagenda okuteekebwa amasanyalaze.
Ettofaali lyonna eryakunganyiziddwa lyabadde lya 1,729,000/-, Nnalinya Beatrice Namikka nagamba nti omulimu ogukolebwa mu kiseera kino gwa nnoono era Abagirinya- Abeddira engo bamaliriza okusunsula essubi erigenda okukozesebwa ab’engeye okuteekayo ebizizi ebisatu ebisooka mu kasolya ng’omulimu guno gutandise wiiki eno.
Baminisita okwabadde Rita Namyalo Kisitu, Omumyuka wa Sipiika wa Buganda Ahmed Lwasa, Aba Buganda Twezimbe nga bakulembeddwamu Omumyuka wa Ssentebe Julius Sempala.


text:
MEEYA w’eggombolola ya Kampala Central, Godfrey Nyakana alaajanye ng’agamba nti bwe mumulaba mulaba makooti naye talina bw’ali kubanga obuyinza bw’eggombolola ye bwe yalina baabumubbako dda!
Nyakana gw’alumiriza okumubbako obuyinza bwe ye Jennifer Musisi, Dayirekita w’ekibuga Kampala. Agamba nti Jennifer obuyinza bwonna yabweddiza dda, banne n’abalekera ako kokka akasala ekkubo nga bayoola kasasiro mu bibuga byabwe.
Mbu kati okumalira ddala emyaka esatu miramba, Nyakana n’abo’olukiiko lwe olufuga Kampala Central balera ngalo nga bali ku gwa kuyoola kasasiro yekka, sso nga n’ogwo gutuuka okukaluba kubanga Jennifer yafuuka “Nkwa teta nte’, n’ez’okuyoola kasasiro tazibawa, bali awo bawooba buwoobi!
Jennifer ng’amaze okufuuka Jennifer, meeya Nyakana kwe kusalawo okukulembera ab’olukiiko lwe bagende mu mbuga z’amateeka bamuwawaabire olw’okubabbako obuyinza bwabwe n’abalekera kulera ngalo zokka.
Mu mbuga z’amateeka Nyakana gy’agenda ye si y’anaasooka okugendayo. Loodi meeya wa Kampala, Erias Lukwago ye yamusookayo.. Ekyebuuzibwa, kiki Lukwago ky’aggye mu mbuga z’amateeka ku Jennifer ekituusizza Nyakana naye okuyinikira eyo gy’aba addukira?
Sso ng’ate Nyakana si ‘mugwira’ nga Lukwago, ye si mweboolereze n’akatono, mu NRM mwe mwaboobwe ate ng’ekibiina kye ekya NRM kye kiri mu buyinza.
Kati awo we weebuuliza nti ekibiina ekiri mu buyinza ate kisobola kitya okwebbako obuyinza ne kituusa Nyakana okukaaba aga julujulu?
Sso nno Minisita avunaanyizibwa ku bya Kampala, Frank Tumwebaze yawuliddwa ng’ayogerera mu Palimenti ng’awa amagezi Lukwago asooke aggyeyo emisango gye yawaaba mu kkooti olwo balyoke batuule naye bateese balabe ke bamuddizaayo ku buyinza bwa Loodi meeya obwabbibwa.
Awo Mzee Zedde w’akaabira ennaku n’abuuza nti bagoba minya ng’ate ebikere bijja bisunkuna? Lukwago wuuli bamugamba kuggya misango mu kkooti babeeko ne ke bamukolera ate gwe Nyakana ow’omu nnyumba ng’ate mu kkooti otwalayo misango mirala? Ye Nyakana owa NRM agenda kuwawaabira ani oba agenda kwewaabira olwa vvulugu aliwo?
Kino ekiri mu nsi kijjolooto kyennyini! Sikulimbamu n’akatono!


text:
EBYAFAAYO
Jairo Aweereza Katonda ng’Akozesa Amaaso Ge
Kuba akafaananyi nga tosobola kukozesa bitundu bya mubiri gwo okuggyako amaaso go gokka. Eyo ye mbeera muganda wange Jairo gy’alimu. Wadde kiri kityo, obulamu bwe bwa makulu. Nga sinnannyonnyola nsonga lwaki obulamu bwe bwa makulu, ka nsooke njogere ku byafaayo bye.
Jairo yazaalibwa n’obulwadde bw’obwongo obuyitibwa spastic quadriplegia. * Olw’obulwadde obwo, tasobola kukozesa bitundu bye eby’omubiri ebisinga obungi. Oluusi emikono gye n’amagulu byeweta n’aba nga tasobola kubikuumira mu kifo kimu. Emirundi egimu, ekyo kimuviirako okwekoona n’alumizibwa. Oluusi ayinza n’okulumya abalala bwe baba bamusemberedde nnyo. Emirundi mingi emikono gye n’amagulu birina okusibibwa ku kagaali ke ak’abalema aleme kwerumya oba okulumya abalala.
AKULIRA MU BULUMI OBW’AMAANYI
Jairo akulidde mu bulumi bwa maanyi nnyo. Bwe yaweza emyezi esatu yatandika okugwa ensimbu era yazirikanga. Emirundi mingi, maama yamuddusanga mu ddwaliro ng’alowooza nti afudde.
Olw’okwesikasika ng’agudde ensimbu, amagumba ge gaagongobala. Bwe yaweza emyaka 16, eggumba lye ery’ekisambi lyawogoka era yalina okulongoosebwa. Nkyajjukira engeri Jairo gye yakaabangamu olw’obulumi oluvannyuma lw’okulongoosebwa.
Olw’okuba Jairo talina ky’asobola kwekolera, abalala baba balina okumuyamba mu buli kimu gamba ng’okumuliisa, okumwambaza, n’okumutwala mu buliri bwe. Maama ne taata be batera okumuyamba. Wadde nga Jairo yeetaaga okuyambibwa buli kiseera, bazadde baffe bulijjo bamujjukiza nti obulamu bwe tebwesigamye ku abo bokka abamuyamba wabula ne ku Katonda.
BAFUNA ENKOLA EBAYAMBA OKUMANYA BY’AYAGALA
Bazadde baffe Bajulirwa ba Yakuwa, era okuviira ddala nga Jairo akyali muto babadde bamusomera Bayibuli. Bakimanyi nti obulamu buba bwa makulu singa omuntu aba n’enkolagana ennungi ne Katonda. Wadde ng’embeera ya Jairo yali yeeyongera kwonooneka, yali asobola okuba n’essuubi ekkakafu ery’ebiseera eby’omu maaso. Naye beebuuzanga oba Jairo asobola okutegeera ebyo ebiri mu Bayibuli.
Jairo bwe yali akyali muto, lumu taata yamugamba nti, “Jairo, osobola okwogerako nange?” Era yagattako nti, “Bw’oba ddala onjagala yogerako nange!” Nga taata akyamwegayirira ayogere waakiri ekigambo kimu kyokka, Jairo yatandika okukulukusa amaziga. Wadde nga yagezaako okubaako ebigambo by’ayatula, yalemererwa. Taata yawulira bubi olw’okuba yali amuleetedde okukaaba. Naye ekyo kyalaga nti Jairo yali ategedde ekyo taata kye yali amugambye. Ekizibu kyali nti yali tasobola kwogera.
Oluvannyuma lw’ekiseera, bazadde baffe baakizuula nti Jairo bwe yatambuzanga amaaso ku sipiidi yabanga alina ky’ayagala okubategeeza. Kyamunakuwazanga nnyo okulaba nti ebiseera ebimu yabanga tasobola kutegeeza balala by’ayagala. Naye oluvannyuma, bazadde baffe bwe baatunuuliranga amaaso ge baabanga basobola okutegeera ky’ayagala, era bwe baakimuwanga, amaaso ge gajjulanga essanyu. Eyo ye ngeri gye yabeebazangamu.
Omusawo omu yatugamba nti okusobola okutegeera ky’ayagala, kirungi okuwanika emikono gyombi, ng’omukono ogwa ddyo gutegeeza yee ate ng’ogwa kkono gutegeeza nedda. Mu ngeri eyo, twandisobodde okutegeera ky’ayagala nga tusinziira ku mukono gw’aba atunuddeko.
ASALAWO EKINTU EKIKULU MU BULAMU BWE
Abajulirwa ba Yakuwa baba n’enkuŋŋaana ennene ssatu buli mwaka era zibaako okwogera okutali kumu okwesigamiziddwa ku Bayibuli. Okwogera okukwata ku kubatizibwa bwe kwabanga kuweebwa, Jairo yasanyukanga nnyo. Jairo bwe yaweza emyaka 16, lumu taata yamubuuza nti, “Jairo, oyagala okubatizibwa?” Yatunula ku mukono gwa taata ogwa ddyo n’akiraga nti ayagala okubatizibwa. Taata era yamubuuza nti, “Osabye Katonda ng’omusuubiza okumuweereza emirembe gyonna?” Era Jairo yaddamu n’atunuula ku mukono gwa taata ogwa ddyo. Ekyo kyali kiraga nti Jairo yali amaze okwewaayo eri Yakuwa.
Oluvannyuma lw’okukubaganya naye ebirowoozo ku Bayibuli enfunda eziwera, kyeyoleka kaati nti Jairo yali ategedde ensonga lwaki Omukristaayo asaanidde okubatizibwa. Mu 2004, yaddamu ekibuuzo ekikulu ennyo ekyamubuuzibwa, “Weewaddeyo eri Katonda okukola by’ayagala?” Jairo yaddamu ekibuuzo ekyo ng’atunula waggulu. Eyo ye ngeri gye yali asazeewo okuddamu nti yee. Bw’atyo, ku myaka 17 yabatizibwa n’afuuka Omujulirwa wa Yakuwa.
AMAASO GE GEEMALIDDE KU KUWEEREZA KATONDA
Mu 2011, Jairo yatandika okukozesa kompyuta ekolera ku maaso ge okwogera n’abantu abalala. Bw’atunuulira kompyuta eyo n’atambuza amaaso ge, ereeta obubonero, nga buli kabonero kalina kye kategeeza. Bw’atunuulira akamu ku bubonero obwo n’atemya, kompyuta ekyusa obubaka obuli mu kabonero ako ne bufuuka amaloboozi.
Jairo gye yakoma okutegeera ebyo ebiri mu Bayibuli, gye yakoma n’okwagala okuyamba abantu abalala okubitegeera. Buli wiiki bwe tuba tuyiga Bayibuli ng’amaka, atera okuntunuulira ate n’atunuulira kompyuta ye. Ekyo bw’akikola enfunda n’enfunda, nga mmanya nti ayagala mpadiike ebyo by’anaddamu nga tukubaganya ebirowoozo mu nkuŋŋaana zaffe ez’Ekikristaayo.
Bwe tuba mu nkuŋŋaana ezo ne bamulonda okubaako ky’addamu, atunuulira kompyuta ye n’anoonya mpolampola akabonero akalimu ekyo ky’aba yateeseteese okuddamu, era bw’akatunuulira kompyuta efulumya eddoboozi buli omu n’awulira. Buli lw’abaako ky’addamu azzaamu abalala amaanyi era ekyo kimusanyusa nnyo. Alex, omu ku mikwano gya Jairo agamba nti, “Kinsanyusa nnyo buli lwe mpulira nga Jairo alina ky’azzeemu nga tukubaganya ebirowoozo ku Bayibuli.”
Ate era Jairo akozesa maaso ge okubuulira abalala ebikwata ku Katonda. Emu ku ngeri gy’akikolamu kwe kutunula ku kabonero akali ku kompyuta ye akaliko ekifaananyi ky’olusuku lwa Katonda. Bw’akikola, kompyuta efulumya eddoboozi erigamba nti, “Bayibuli esuubiza nti ensi ejja kufuulibwa olusuku lwa Katonda era tejja kubaamu bulwadde na kufa, Okubikkulirwa 21:4.” Oyo gw’aba abuulira bw’asiima obubaka obwo, Jairo atunula ku kabonero akalala akavaamu eddoboozi erigamba nti, “Wandyagadde nkuyigirize ebiri mu Bayibuli?” Kyewuunyisa nti omu ku bajjajja baffe yakkiriza Jairo amuyigirize Bayibuli. Kisanyusa nnyo okulaba engeri Jairo gy’ayigirizaamu jjajja ng’ayambibwako Omujulirwa wa Yakuwa omulala! Kyatusanyusa nnyo jjajja oyo bwe yabatizibwa ku lukuŋŋaana olunene olw’ennaku essatu olwali mu kibuga Madrid mu Agusito 2014.
Abasomesa ba Jairo ku ssomero bakwatibwako nnyo olw’engeri gy’ayagalamu Katonda. Omu ku basomesa be ayitibwa Rosario yagamba nti: “Bwe ndiba wa kuyingira ddiini yonna, ndifuuka Mujulirwa wa Yakuwa. Ndabye engeri okukkiriza kwa Jairo gye kumuyambye okuba n’obulamu obw’amakulu wadde ng’embeera gy’alimu si nnungi.”
Amaaso ga Jairo gajjula essanyu buli lwe mmusomera ekisuubizo kino ekiri mu Bayibuli: ‘Awenyera alibuuka ng’ennaangaazi, n’olulimi [lw’oyo atasobola kwogera] luliyimba.’ (Isaaya 35:6) Wadde ng’oluusi atera okwennyamira, ebiseera ebisinga abeera musanyufu olw’okuba yeemalidde ku kuweereza Katonda n’okubeerako awamu ne mikwano gye Abajulirwa ba Yakuwa. Essanyu n’okukkiriza okw’amaanyi by’alina bukakafu obulaga nti okuweereza Yakuwa kisobozesa omuntu okuba n’obulamu obw’amakulu ne bw’aba mu mbeera enzibu ennyo.
^ lup. 5 Obulwadde buno bwe bulwadde bw’obwongo obusingayo okuba obw’omutawaana. Buviirako omuntu okugwa ensimbu, amagulu n’emikono okukakanyala, ensingo okulebera, n’obutayogera bulungi.


text:
Ezekyeri
Chapter 1
1 Awo olwatuuka mu mwaka ogw'amakumi asatu mu mwezi ogw'okuna ku lunaku olw'omwezi olw'okutaano, bwe nnali ndi mu basibe ku mabbali g'omugga Kebali, eggulu ne libikkulibwa, ne ndaba okwolesebwa kwa Katonda.
2 Ku lunaku olw'okutaano olw'omwezi, gwe gwali omwaka ogw'okutaano ogw'okusibibwa kwa kabaka Yekoyakini,
3 ekigambo kya Mukama ne kijjirira ddala Ezeekyeri kabona mutabani wa Buuzi mu nsi ey'Abakaludaaya ku mabbali g'omugga Kebali; omukono gwa Mukama ne gubeera ku ye eyo.
4 Awo ne ntunula, era, laba, embuyaga ezikunta olw'amaanyi ne zifuluma obukiika obwa kkono, ekire ekinene n'omuliro ogw'ezingazinga n'okumasamasa okukyetoolodde, era mu gwo wakati ne muva ng'ebbala erya zaabu etabuddwamu effeeza, eriva mu muliro wakati.
5 Era mu gwo wakati ne muva ekifaananyi eky'ebiramu bina. N'embala yaabyo yali bw'eti; byalina ekifaananyi eky'omuntu.
6 Era buli kimu kyalina obwenyi buna, era buli kimu ku byo kyalina ebiwaawaatiro bina.
7 N'ebigere byabyo byali bigere bigolokofu; ne munda w'ebigere byabyo nga mufaanana munda w'ekigere ky'ennyana: era nga bitangalijja ng'ebbala ery'ekikomo ekizigule.
8 Era byalina emikono gy'omuntu wansi w'ebiwaawaatiro byabyo ku mbiriizi zaabyo ennya: era ebyo ebina byalina obwenyi bwabyo n'ebiwaawaatiro byabyo bwe biti;
9 ebiwaawaatiro byabyo byagattibwa buli kiwaawaatiro ne kinnaakyo; tebyakyuka bwe byatambula; byagenda buli kimu nga byesimbye.
10 Ekifaananyi ky'obwenyi bwabyo, byalina obwenyi bw'omuntu; era ebyo ebina byalina obwenyi bw'empologoma ku lubiriizi olwa ddyo; era ebyo ebina byalina obwenyi bw'ente ku lubiriizi olwa kkono; ebyo byonna byalina n'obwenyi bw'empungu.
11 N'obwenyi bwabyo n'ebiwaawaatiro byabyo byali nga byawuse waggulu; ebiwaawaatiro bibiri ebya buli kimu byagattibwa wamu, n'ebibiri byasaanikira emibiri gyabyo.
12 Era buli kimu byagenda nga byesimbye: omwoyo gye gwabanga gugenda, gye byagenda; tebyakyuka bwe byagenda.
13 Ekifaananyi ky'ebiramu ebyo, embala yaabyo yali ng'ebisiriiza eby'omuliro ebyaka, ng'embala ey'emimuli; yayambukanga n'ekkira wakati mu biramu ebyo: era omuliro nga gumasamasa ne mu muliro ne muva enjota.
14 Ebiramu ne biddukana mbiro ne bikomawo ng'ekifaananyi eky'okumyansa kw'eggulu.
15 Awo bwe nnali nga ntunuulira ebiramu ebyo, laba, nnamuziga ku ttaka ku mabbali g'ebiramu, buli bwenyi ku bwenyi bwabyo obuna nnamuziga omu.
16 Embala eya bannamuziga n'omulimu gwabwe baafaanana ebbala erya berulo: era abo abana baalina ekifaananyi kimu: n'embala yaabwe n'omulimu gwabwe byali nga nnamuziga ali wakati wa nnamuziga.
17 Bwe baatambulanga baatambuliranga ku mbiriizi zaabwe ennya: tebaakyuka bwe baatambula.
18 Obwekulungirivu bwabwe bwali buwanvu, bwa ntiisa; era abo abana baalina obwekulungirivu bwabwe nga bujjudde amaaso enjuyi zonna.
19 Era ebiramu bwe byatambulanga, bannamuziga baatambuliranga ku mabbali gaabyo: era ebiramu bwe byasitulibwanga okuva ku ttaka, bannamuziga baasitulibwanga.
20 Omwoyo buli gye gwabanga gugenda, gye baagendanga; eyo omwoyo gye gwabanga gugenda: ne bannamuziga baasitulibwanga ku mabbali gaabyo; kubanga omwoyo ogw'ekiramu gwali mu bannamuziga.
21 Ebyo bwe byatambulanga, ne bano baatambulanga; era ebyo bwe byayimiriranga, ne bano baayimiriranga; era ebyo bwe byasitulibwanga okuva ku ttaka, bannamuziga baasitulibwanga ku mabbali gaabyo: kubanga omwoyo ogw'ekiramu gwali mu bannamuziga.
22 Era waggulu w'omutwe ogw'ekiramu waaliwo ekifaananyi eky'ebbanga, ng'ebbala erya kulusitalo ow'entiisa, nga kitimbibwa ku mitwe gyabyo waggulu.
23 Era wansi w'ebbanga ebiwaawaatiro byabyo byali bigolokofu, ekimu kyalina bibiri ebyasaanikira eruuyi, na buli kimu kyalina bibiri ebyasaanikira eruuyi ku mibiri gyabyo.
24 Era bwe byatambulanga, ne mpulira okuwuuma kw'ebiwaawaatiro byabyo ng'okuwuuma kw'amazzi amangi, ng'eddoboozi ly'Omuyinza w'ebintu byonna, okuwuuma okw'oluyoogaano ng'okuwuuma kw'eggye: bwe byayimiriranga, ne bissa ebiwaawaatiro byabyo.
25 Era waaliwo eddoboozi waggulu w'ebbanga eryali waggulu w'emitwe gyabyo: bwe byayimiriranga, ne bissa ebiwaawaatiro byabyo.
26 Era waggulu w'ebbanga eryali waggulu w'emitwe gyabyo kwaliko ekifaananyi eky'entebe, ng'embala ey'ejjinja eya safiro: ne ku kifaananyi eky'entebe kwaliko ekifaananyi ng'embala ey'omuntu ku yo waggulu.
27 Ne ndaba ng'ebbala ery'ezaabu etabuddwamu effeeza, ng'embala ey'omuliro munda mu yo enjuyi zonna, okuva ku mbala y'ekiwato kye n'okwambuka; era okuva ku mbala y'ekiwato kye n'okukka, nalaba ng'embala ey'omuliro, era waaliwo okumasamasa okumwetoolodde.
28 Ng'embala eya musoke aba ku kire ku lunaku olw'enkuba, bw'etyo bwe yali embala ey'okumasamasa enjuyi zonna. Eno ye yali embala ey'ekifaananyi eky'ekitiibwa kya Mukama. Awo bwe nnakiraba, ne nvuunama amaaso gange, ne mpulira eddoboozi ly'oyo eyayogera.


text: Evangel Youths Echoes Of Revival - Abadde Naffe LyricsOyo abadde wamu naffeOyo atulwanidde entaloTumuyimuse MukamaTumuyimuse X 2Tumuyimuse Mukama, TUmuyimuse MukamaTumuyimuse Mukama, TUmuyimuse. X 2Singa tabadde wamu naffeMu ntalo zonnaFfe bolaba olwaleeroTwandibadewa x2Tumuyimuse Yesu, Oyo Asanidde x 2Yesu Osanidde, Yesu osaniddeYesu Osanidde, Yesu osaniddeOyo Asanidde x 2Tuyise eyo mu mayengoTuyise eyo mu bubenjeAbalabe bwebalwanaTwabalinyako X 2Tubalinyeko, TubalinyekoTubalinyeko, Tubalinyeko x 2Yesu Osanidde, Yesu osaniddeYesu Osanidde, Yesu osaniddeOyo Asanidde x 3


text:
May 1: Omugga Nyamwamba gubimba ne guzingako ekibuga ky’e Kasese kyonna. Amazzi gatta abantu bangi.
May 2: Kabaka aggulawo omwoleso gw'ebyettaka n'amayumba mu Bulange e Mmengo.
May 4: Museveni atongoza kampeyini y'obulambuzi mu Jinja ng'omukolo gwali mu kifo awali ensibuko y'omugga Kiyira.
- Kate Arinaitwe muka Daniel Taremwa aba Central Zooni e Nakasozi-
Buddo yeewa obutwa n'abaana be bana, abasatu ne bafiirawo.
Omuyimbi Iryn Namubiru baamukwatira e Japan. Wano nga baakamuta, ng’ali ne nnyina.
May 6: Omuyimbi Martin Angume afiira mu ddwaaliro e Mulago. Yalwala
kibumba, akawago n'ebitundu ebirala.
May 7: Omuyimbi Iryn Namubiru akwatibwa mu kibuga ky'e Japan ekikulu Tokyo gye yali agenze okuyimbira mu bivvulu eby'enjawulo ku bigambibwa nti yali akukusa enjaga.
May 8: Omutendesi wa Manchester United, Sir Alex Ferguson, alangirira okuwummula ogw’obutendesi bwa ttiimu eno oluvannyuma lw’emyaka
27.
- Gen. David Ssejusa adduka mu ggwanga n’assa amagye ku bunkenke.
-
May 10: Pulezidenti Museveni asisinkana akakiiko k’ebyettaka akakulirwa Minisita Aidah Nantaba oluvannyuma lw'okusatulula ako akaali kakulirwa Capt. Gertrude Njuba.
May 11: Charles Peter Mayiga, alangirirwa ku Bwakatikkiro bwaBuganda okudda mu bigere bya Ying. JB Walusimbi.
- Pulezidenti Museveni yeeyama obukadde 100 okukulaakulanya
olusozi Kagulu, okufuulibwa eky'obulambuzi.
May 14: Poliisi ng'ekulemberwa Godfrey Musana eyaza amaka ga Gen. Sejjusa ( Tinyefunza).
- Desire Nakalanzi 8, eyali agenze okusaba ne nnyina Christine Muyama ku kkanisa ya Pr. Bugembe e Nansana asobezebwako oluvannyuma.
May 16: Empagi Sserugattika ewanirira akasolya k'Amasiro g’e Kasubi esimbibwa. Eno n'ebeera entandikwa y'okuzzaawo Amasiro.
May 18: Bidandi Ssali asimattuka akabenje, mmotoka mwe yali atambulira UAQ 436U, bwe yatomera Fuso.
May 20: Gavumenti eggalawo empapula z’amawulire okuli Monitor ne Red Pepper ng’eziranga kufulumya mawulire ku Gen, Ssejusa.
- Minisita Richard Todwong alagira KCCA eddemu okusolooza ensimbi
ku takisi mu Kampala.
-
MAY: Museveni yakyusa baminisita
May 21: Pulezidenti wa FUFA, Lawrence Mulindwa, ayanjula Micho ku butendesi bwa Cranes.
May 23: Balooya b'ekibiina NRM, Saverino Twinobusingye, Chris Bakiza ne John Mary Mugisha, bagenda mu kkooti nga basaba ekkirize ababaka bakiwagi obutaddayo kuyingira mu Palamenti oluvannyuma lw'ekibiina NRM okubagoba.
May 24: Pulezidenti Museveni akola enkyukakyuka mu baminisita n'ababeezi baabwe, abawandiisi b'enkalakalira wamu n'amagye. Guno gwe gwali omulundi ogusooka okukola kino omulundi ogumu, bukya ajja mu buyinza mu 1986.
May 27: Omuyimbi Iryn Namubiru akomawo okuva e Japan gye yali akwatiddwa olw’enjaga.
- Gen. Katumba Wamala ayambazibwa ennyota z'obwagenero ku kitebe ky'amagye e Mbuya.
May 29: Kabaka akwasa Katikkiro Mayiga, Ddamula ng'omukolo gwali wabweru w'Olubiri e Mmengo.


text:
Empapula eziriko enyunzi ezigguka ku Girimane
Zino z'empapula eziriko enyunzi ezigguka ku Girimane:Laga (50 ezikulembera | 50 eziddako) (20 | 50 | 100 | 250 | 500).
- Germany (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Deutschland (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Breinigerberg (← Empapula eziriko enyunzi ezigguka ku luno)
- Uetersen (← Empapula eziriko enyunzi ezigguka ku luno)
- Berlin (← Empapula eziriko enyunzi ezigguka ku luno)
- Federal Republik kya Girimane (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Bupoolo (← Empapula eziriko enyunzi ezigguka ku luno)
- Budaaki (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Breuberg (← Empapula eziriko enyunzi ezigguka ku luno)
- Adolf Hitler (← Empapula eziriko enyunzi ezigguka ku luno)


text:
Ekyabalamuzi
Chapter 2
1 Ne malayika wa Mukama n'ava e Girugaali n'ayambuka e Bokimu. N'ayogera nti Nabalinnyisa okuva mu nsi y'e Misiri, ne mbaleeta mu nsi gye nnalayirira bajjajjammwe; ne njogera nti Sirireka ndagaano yange (gye nnalagaana) nammwe:
2 nammwe temulagaananga ndagaano n'abo abatuula mu nsi muno; mumenyemenyenga ebyoto byabwe: naye mmwe temuwulidde ddoboozi lyange: kiki ekibakozesa bwe mutyo?
3 Nange kyennava njogera nti Siibagobenga mu maaso gammwe; naye banaabanga ng’amaggwa mu mbiriizi zammwe, ne bakatonda baabwe banaabanga kyambika gye muli.
4 Awo olwatuuka malayika wa Mukama bwe yabuulira ebigambo ebyo abaana ba Isiraeri, abantu ne bayimusa eddoboozi lyabwe, ne bakaaba amaziga.
5 Ekifo ekyo ne bakituuma erinnya Bokimu: ne baweera eyo ssaddaaka eri Mukama.
6 Awo Yoswa bwe yamala okusiibula abantu, abaana ba Isiraeri ne bagenda buli muntu mu busika bwe okulya ensi.
7 Abantu ne baweerezanga Mukama ennaku zonna eza Yoswa, n'ennaku zonna ez'abakadde, abaawangaala okusinga Yoswa, abaalaba omulimu gwonna ogwa Mukama omunene gwe yakolera Isiraeri.
8 Yoswa omwana wa Nuni, omuddu wa Mukama n’afa, nga yaakamaze emyaka kikumi mu kkumi.
9 Ne bamuziika mu nsalo y'obusika bwe mu Timunasukeresi, mu nsi ya Efulayimu ey'ensozi ku bukiika obwa kkono obw'olusozi Gaasi.
10 Era n'ab'emirembe egyo bonna ne bakuŋŋaanyizibwa eri bajjajjaabwe: ne wabaawo emirembe emirala egibaddirira, abataamanya Mukama, newakubadde omulimu gwe yakolera Isiraeri.
11 Abaana ba Isiraeri ne bakola ekyali mu maaso ga Mukama ekibi, ne baweereza Babaali:
12 Mukama ne bamuvaako, Katonda wa bajjajjaabwe, eyabaggya mu nsi y'e Misiri, ne bagoberera bakatonda abalala, ku bakatonda ab'amawanga agabeetooloola, ne babavuunamira, ne basunguwaza Mukama.
13 Mukama ne bamuvaako, ne baweereza Baali ne Asutaloosi.
14 Obusungu bwa Mukama ne bubuubuuka ku Isiraeri, n'abagabula mu mikono gy'abanyazi abaabanyaga, n'abatunda mu mikono gy'abalabe baabwe okwetooloola, n'okuyinza ne batayinza nate kuyimirira mu maaso g'abalabe baabwe.
15 Gye baatabaalanga yonna, omukono gwa Mukama ne gubaleeteranga akabi, nga Mukama bwe yayogera; era nga Mukama bwe yabalayirira: ne beeraliikirira nnyo.
16 Mukama n'ayimusa abalamuzi abaabalokolanga mu mukono gwabo abaabanyaganga.
17 Naye ne batawulira balamuzi baabwe, kubanga baagenda nga bayenda nga bagoberera bakatonda abalala, ne babavuunamira: baakyama mangu okuva mu kkubo bajjajjaabwe lye baatambulirangamu, nga bawulira ebiragiro bya Mukama; bo tebaakola bwe batyo.
18 Era Mukama bwe yabayimusizanga abalamuzi, Mukama n'abanga n'omulamuzi, n’abalokolanga mu mukono gw'abalabe baabwe ennaku zonna ez'omulamuzi: kubanga Mukama ne yejjusa olw'okusinda kwabwe olw'abo abaabajooganga ne babeeraliikiriza.
19 Naye olwatuuka, omulamuzi bwe yamalanga okufa, ne baddanga ennyuma, ne bakola obubi okusinga bajjajjaabwe, nga bagoberera bakatonda abalala okubaweereza n'okubavuunamira; tebaakendeezanga ku bikolwa byabwe so tebaalekanga kkubo lyabwe kkakanyavu.
20 Obusungu bwa Mukama ne bubuubuuka ku Isiraeri: n'ayogera nti Kubanga: eggwanga lino lisobezza ku ndagaano gye nnalagira bajjajjaabwe, so tebawulidde ddoboozi lyange;
21 nange okusooka leero kyennaavanga nnema okugoba mu maaso gaabwe ku mawanga Yoswa ge yafissaawo bwe yafa:
22 ndyoke nkeme Isiraeri olw'abo oba nga banaakwatanga ekkubo lya Mukama okulitambulirangamu, nga bajjajjaabwe bwe baalikwata, nantiki si weewaawo.
23 Awo Mukama n'aleka amawanga gali, obutabagoba mangu; so teyabagabula mu mukono gwa Yoswa.


text:
Ekyabalamuzi
Chapter 12
1 Abasajja ba Efulayimu ne bakuŋŋaana ne bayita okugenda mu nsi ey'obukiika obwa kkono; ne bagamba Yefusa nti Kiki ekyakusomosa okugenda okulwana n'abaana ba Amoni, n'ototuyita ffe okugenda naawe? tulikwokerera ennyumba yo omuliro.
2 Yefusa n'abagamba nti Nze n'abantu bange twali tulwana nnyo n'abaana ba Amoni; awo bwe nnabayita ne mutandokola mu mukono gwabwe.
3 Awo bwe nnalaba nga temundokodde, obulamu bwange ne mbuteeka mu ngalo zange, ne nsomoka okulwana n'abaana ba Amoni, Mukama n'abagabula mu mukono gwange: kale, kiki ekibalinnyisa leero gye ndi okulwana nange?
4 Awo Yefusa n'alyoka akuŋŋaanya abasajja bonna ab'e Gireyaadi n'alwana ne Efulayimu: abasajja ab'e Gireyaadi ne bakuba Efulayimu, kubanga baayogera nti Muli badduse ba Efulayimu mmwe ab'e Gireyaadi, wakati mu Efulayimu (ne) wakati mu Manase.
5 Ab'e Gireyaadi ne beekwata emisomoko gya Yoludaani okuteega Abaefulayimu: awo olwatuuka (omuntu yenna) ku badduse ba Efulayimu bwe yayogera nti Nsomoke, ab'e Gireyaadi ne bamugamba nti Oli Mwefulayimu? Bwe yayogera nti Nedda;
6 ne balyoka bamugamba nti Kale nno yogera Shibbolesi; n'ayogera nti Sibbolesi; kubanga teyayinza kukiruŋŋamya kukituusa bulungi; ne balyoka bamukwata, ne bamuttira ku misomoko gya Yoludaani; ne bafa ku Efulayimu mu biro ebyo obukumi buna mu enkumi bbiri.
7 Yefusa n'alamulira Isiraeri emyaka mukaaga. Yefusa Omugireyaadi n'alyoka afa, ne bamuziika mu kibuga kimu ku by'omu Gireyaadi.
8 Awo oluvannyuma lwe Ibuzaani ow'e Besirekemu n'alamula Isiraeri.
9 Era yalina batabani be asatu, era yasindika abawala be asatu okugenda mu nsi endala, n'aggya abawala asatu mu nsi endala n'abawasiza batabani be. N'alamulira Isiraeri emyaka musanvu.
10 Ibuzaani n'afa, ne bamuziika mu Besirekemu.
11 Awo oluvannyuma lwe Eroni Omuzebbulooni n'alamula Isiraeri; n'alamulira Isiraeri emyaka kkumi.
12 Eroni Omuzebbulooni n'afa, ne bamuziika mu Ayalooni mu nsi ya Zebbulooni.
13 Awo oluvannyuma lwe Abudoni mutabani wa Kireri Omupirasoni n'alamula Isiraeri.
14 Era yalina batabani be ana n'abazzukulu be asatu, abeebagalanga ku baana b'endogoyi nsanvu: n'alamulira Isiraeri emyaka munaana.
15 Abudoni mutabani wa Kireri Omupirasoni n'afa, ne bamuziika mu Pirasoni mu nsi ya Efulayimu, mu nsi ey'Abamaleki ey'ensozi.


text:
Eseza
Chapter 2
1 Awo oluvannyuma lw'ebyo, obusungu bwa kabaka Akaswero bwe bwakkakkana, n'alyoka ajjukira Vasuti n'ekyo kye yakola n'ekyo ekyateekebwa eri ye.
2 Awo abaddu ba kabaka abaamuweerezanga ne boogera nti Banoonyeze kabaka abawala abato abalungi abatamanyi musajja:
3 era kabaka ateekewo abaami mu masaza gonna ag'omu bwakabaka bwe, bakuŋŋaanyize abawala abato abalungi bonna e Susani mu lubiri mu nnyumba y'abakazi, mu mukono gwa Kegayi omulaawe wa kabaka, omukuumi w'abakazi; era ebintu byabwe eby'okulongoosa babiweebwe:
4 awo omuwala kabaka gw'alisiima abe kaddulubaale mu kifo kya Vasuti. Ekigambo ekyo ne kisanyusa kabaka; n'akola bw'atyo.
5 Waaliwo Omuyudaaya mu Susani mu lubiri, erinnya lye Moluddekaayi mutabani wa Yayiri mutabani wa Simeeyi mutabani wa Kiisi Omubenyamini;
6 eyaggibwa mu Yerusaalemi wamu n'abasibe abaatwalirwa awamu ne Yekoniya kabaka wa Yuda, Nebukadduneeza kabaka w'e Babulooni gwe yatwala.
7 N'alera Kadassa, ye Eseza muwala wa kitaawe omuto: kubanga teyalina kitaawe newakubadde nnyina, era omuwala oyo yali mulungi nnyo; awo nnyina ne kitaawe bwe baafa, Moluddekaayi n'amutwala okuba omwana we ye.
8 Awo olwatuuka ekiragiro kya kabaka n'etteeka lye bwe byawulirwa, n'abawala bangi nga bakuŋŋaanidde e Susani mu lubiri mu mukono gwa Kegayi, awo Eseza n'atwalibwa mu nnyumba ya kabaka mu mukono gwa Kegayi omukuumi w'abakazi.
9 Awo omuwala oyo n'amusanyusa, n'afuna ekisa eri ye; n'ayanguwa okumuwa ebintu bye eby'okulongoosa wamu n'emigabo gye n'abawala omusanvu abaagwanira okubamuwa nga baggibwa mu nnyumba ya kabaka: n'amujjulula ye n'abawala be n'abayingiza mu kifo ekyasinga obulungi mu nnyumba ey'abakazi.
10 Eseza yali tategeezanga abantu be bwe baali newakubadde ekika kye: kubanga Moluddekaayi yali amukuutidde obutakitegeeza.
11 Era Moluddekaayi n'atambuliranga buli lunaku mu maaso g'oluggya lw'ennyumba ey'abakazi, okumanya Eseza bw'ali, era ky'alibeera.
12 Awo oluwalo olwa buli muwala bwe lwajja okuyingira eri kabaka Akaswero, ng'amaze okukolerwa ng'etteeka ery'abakazi bwe liri emyezi kkumi n'ebiri, (kubanga ennaku ez'okulongoosa kwabwe bwe zaatuukiriranga bwe zityo, emyezi mukaaga amafuta ag'omugavu, n’emyezi mukaaga eby'akaloosa n'ebintu eby'okulongoosa abakazi,)
13 kale bw'atyo omuwala n’alyoka ajja eri kabaka, kyonna kye yayagala n'akiweebwa okugenda naye ng'ava mu nnyumba ey'abakazi ng'agenda mu nnyumba ya kabaka.
14 Yagenda akawungeezi n'akomawo enkya mu nnyumba ey'abakazi ey'okubiri mu mukono gwa Saasugazi omulaawe wa kabaka eyakuumanga abazaana: teyayingira nate eri kabaka, wabula nga kabaka amusanyukidde, era ng'ayitiddwa n'erinnya.
15 Awo oluwalo lwa Eseza omuwala wa Abikayiri kitaawe wa Moluddekaayi omuto eyamutwala okuba omwana we bwe lwali lutuuse, okuyingira eri kabaka, teyaliiko kye yeetaaga wabula ebyo Kegayi, omulaawe wa kabaka, omukuumi w'abakazi, bye yalagira. Eseza n'aganja mu maaso g'abo bonna abaamutunuulira.
16 Awo Eseza n'atwalibwa eri kabaka Akaswero mu nnyumba ye eya kabaka mu mwezi ogw'ekkumi, gwe mwezi Tebesi mu mwaka ogw'omusanvu ogw'okufuga kwe.
17 Awo kabaka n'ayagala Eseza okusinga abakazi bonna, n'alaba ekisa n'okuganja mu maaso ge okusinga abawala bonna: n'okuteeka n'ateeka engule ey'obwakabaka ku mutwe gwe n'amufuula kaddulubaale mu kifo kya Vasuti.
18 Awo kabaka n'alyoka afumbira abakungu be bonna n'abaddu be embaga enkulu, embaga ya Eseza; n'awa amasaza okusonyiyibwa, n'agaba ebirabo, ng'obugabi bwa kabaka bwe bwali.
19 Awo abawala bwe baali bakuŋŋaanye omulundi ogw'okubiri, awo Moluddekaayi n'atuula mu mulyango gwa kabaka.
20 Eseza yali tategeezanga ekika kye bwe kyali newakubadde abantu be; nga Moluddeksayi bwe yamukuutira: kubanga Eseza yakola ekiragiro kya Moluddekaayi nga bwe yakolanga bwe yali ng'akyamulera.
21 Awo mu biro ebyo, Moluddekaayi ng'atudde mu mulyango gwa kabaka, babiri ku balaawe ba kabaka, Bigusani ne Teresi, ku abo abaakuumanga oluggi, ne basunguwala ne bagezaako okukwata kabaka Akaswero.
22 Awo ekigambo ekyo ne kimanyibwa Moluddekaayi n'akibuulira Eseza kaddulubaale; Eseza n'abuulira kabaka mu linnya lya Moluddekaayi.
23 Awo ekigambo ekyo bwe baakikenneenya, ne kirabika nga bwe kyali bwe kityo, bombi ne bawanikibwa ku muti: awo ne kiwandiikibwa mu kitabo eky'ebigambo ebya buli lunaku mu maaso ga kabaka.


text:
ugandan news, news in uganda, kampala, uganda, breaking news, news, besigye, museveni, yoweri, new vision, vision news, vision, amawulire, luganda, uganda , mmengo, mengo, ssenga, senga, kasalabecca, ebika, buganda, kabaka , nabagereka, nagginda, omumbejja, omulangira, mumbejja, mulangira, ssabasajja, katikkiro, ssaza, kyadondo, buddu , bugerere, bulemeezi, buluuli, busiro , busujju, butambala, buvuma, buwekula , gomba, kyaggwe, kabula , kooki, mawogola, mawokota, ssese , singo
news, vision, uganda, bulemeezi, busujju, buluuli, busiro, bugerere, kyadondo, ssabasajja, katikkiro, ssaza, butambala, buddu, buwekula, mawogola, mawokota, ssese, singo, kooki, kabula, mulangira, gomba, kyaggwe, buvuma, omumbejja, amawulire, luganda, mmengo, yoweri, museveni, kampala, breaking, besigye, mengo, ssenga, nabagereka, nagginda, ugandan, omulangira


text:
Trouble reading this page? See our help page!
Nga bwe kyategekebwa akakiiko ak’awamu okuva mu The Presbyterian Church mu Canada, The Methodist Church, and the Congregational Churches eza Canada, n’ekikakasibwa Kooti enkulu ey’Amakanisa gano, era nekitererezebwa The United Church eya Canada.
Erinnya ly’e Kkanisa lyakakasibwa aba Presbyterian, Methodist ne Kkanisa z’aba Congregationals mu Canada libeere "The United Church of Canada."
Kijja kubeera nkola ya United Church okulungamya omutima gw’obwegassi nga kisuubirwa nti omutima guno, mu dda, guliyaamba okulaga enkolagana eno okubuna Eggwanga lyonna.
Ffe, abakiise mu Kkanisa z’aba Presbyterian, Methodist, ne Congregationals, tulazaanya enkola y’Ekikristaayo ey’awamu muffe. Mu kukola kino, tuziimba ku musiingi ogwalekebwaawo abatume n’abalaanzi; Yesu Kristo Omutwe gw’Ekkanisa. Tukkaatiriza enzikiriza yaffe mu byawaandiikibwa mu Ndagaano empya n’enkadde ng’ensibuko y’enzikiriza yaffe mu Bukristaayo. Twatula enjigiriza ya Credo ey’Ekkanisa eyasooka. Tussa e kitiibwa mu nsonga ez’Evanjiri ey’ebiseera bya Reformation, nga bwezateekebwaawo aba Presbyterian Church eya Canada, Congregational Union eya Ontario ne Quebec, neb a Methodist. Twanjula ekirangiriro kino, mu bufuunze, ng’enzikiriza yaffe ey’awamu, gyetwanjula eri abantu ng’egoberera ebyawaandiikibwa ebitukuvu.
Tukkiriza mu Katonda omu; Omulamu, ataggwaawo, atakyuuka mu kubeerawo kwe ne mu butuukirivu bwe. Mukama waffe ajudde okwagala, amazima, asinga e kitiibwa mu butuukirivu, atasangika mu magezi, ajudde e kisa n’okulumirirwa, ajudde ebirungi n’amazima. Tumusiinza awamu mu Trinita, Kitaffe, Mwana ne Mwoyo Mutuukirivu, Abasatu mu Omu, abeenkanya amaanyi n’ekitiibwa.
Tukkiriza nti Katonda yeyoleka mu buttoned, mu byafaayo ne mu mutima gw’omuntu era eyasiima okweyolekera eri abantu ng’ayita mu balaanzi abayambibwaako Mwoyo mutukuvu. Era yeyoleka ne mu Yesu kristo, Kigambo eyefuula Omuntu, mu kittibwa kya Katonda Patri era mu butonde bwe. Tufuna Endagaano empya n’enkadde ezaweebwa Katonda nga zijjude enfuga ey’okukkiriza n’obulamu, ezirimu okubikulirwa kw’enneema za KatondaA, era n’obujulizi bwa Kristo.
Tukkiriza nti entegeka ya Katonda etwaalirwa wamu nti obulokozi bw’omuntu tebugyibwaawo, era Katonda ssi muwandiisi wa kibi, naye engabirira ye ekuunga ebintu byonna mu kutuukiriza e kyeyamo kye okulaga e kitiibwa kye.
Tukkiriza nti Katonda ye Mutonzi era alabirira buli kimu; era asukulumye byonna. Yatonda omuntu mu kumufaanana, akungaana naye, nga wa ddembe okuloonda ekirungi ku kibi, ng’era obuvunaanyizibwa buli eri oy’Omutonzi, era Mukama.
Tukkiriza nti bajjajjaffe abasooka, nga bakemeddwa, baloonda e kibi nebava ku Katonda era ne basiingibwa amaanyi ga Sitaani. E kiboonerezo kyaali kya kufa; era olw’ensoonga eyokujeema kuno, abantu bonna bazaalibwa n’ekibi, tumenye etteeka lya Katonda era teri n’omu alokoka nga talina nneema ya Katonda.
Tukkiriza nti mu kwagala okuungi, Katonda yawaayo Omwana we Omu yekka okubeera Omulokozi w’abonoonyi; era ne mu Vanjiri agabirira obulokozi bwe eri abantu bonna. Tukkiriza nate nti Katonda mu kwagala kwe okuyitiridde yawa Mutabani we abantu abayitirivu abalondeddwa mu Kristo mu butuukirivu, mu buweereza, n’obulokozi.
Tukkiriza mu Mukama waffe Yesu Kristo, mwetuyita yekka okutuuka ewa Katonda. Era ku lwaffe n’obulokozi bwaffe yafuuka Omuntu, ku lwa Mwoyo Mutuukirivu, nazaalibwa Bikira Maria nga talina kibi. Muffe, ayolesa Katonda mu Kigambo kye ne Mwoyo; n’amanyisa etteeka lya Katonda. Ku lw’obununuzi bwaffe, yatuukiriza obutuukirivu bwonna, ne yewaayo nga sadaaka ey’a nammaddala ku musaalaba, okutuukiriza amazima, n’okusasulira ebibi by’ensi yonna. Yazuukira mu bafu naalinnya mu Ggulu gyayima okutuwolereza. Mu mitima gy’abakkiriza abeeramu; waggulu waffe atufuga; eri ye yekka tuwa okwagala, okugondera n’okusiinza ye ng’Omulaanzi, Omusuumba era Kabaka.
Tukkiriza mu Mwoyo Omutukuvu, Mukama awa obulamu asibuka mu Kitaffe n’Omwana, atambulira mu mitima gy’abantu okubawabula n’okubawugula ekibi ate era n’okubakunga okukola ebirungi. Mu ye, Katonda mwetegefu okuwa buli amusaba. Tukkiriza nti yayogerera mu balaanzi okumanyisa amazima eri abantu okulokoka; era nga ayita mu Mulokozi, yatumibwa okuvunaana e kibi, okutangaaza ebirowoozo by’abantu mu kumanya Kristo n’okubawaliriza okugondera e Vanjiri. Era abeera mu Kkanisa, nga asigala mu buli mukkiriza nga omwoyo gw’amazima, amaanyi, obutuukirivu, n’okwagala.
Tukkiriza mu kwezza obuggya mu Yesu Kristo ng’ayita mu Mwoyo wa Katonda agaba e kitone ky’obulamu n’enkola Ye ng’akozesa e mikutu egya bulijjo mu mazima g’e Kigambo kye okutuukiriza empeenda z’obutonde bw’omuntu.
Tukkiriza nti okukkiriza mu Kristo kituviiramu enneema y’okulokoka nga tumwaniriza muffe, tumwesiga era tuwummulira mu Ye ku nsonga z’obulokozi zayisa mu Vanjiri, era nti obulokozi buno bujja n’okwenenya; nti bwe twenenya ne twewala e kibi tussah enkola mu kugondera Katonda.
Tukkiriza nti Katonda, nga tumugondera n’okumanya Sadaaka ya Kristo, asonyiwa abamweyuna ne bamukkiriza nga Kabona era Omulokozi. Mweekyo, Katonda abaaniriza n’abafuula abaana ab’ensikirano ey’enkalakalira.
Tukkiriza nti abo abezza obuggya, bakula mu nfaanana ya Kristo nga beeyuna eri Ye, mu kubeerawo kwa Mwoyo, n’okugondera amazima nti; Obulamu obutuukirivu kye kibala n’obujulizi bw’obulokozi. Bti era essuubi ly’omukkiriza liva ku nneema ya Katonda. Mu kino tweyongera okukula n’okukakasa okwagala kwa Katonda okuli muffe.
Tukkiriza nti tuwalirizibwa okusembera eri Katonda, Kitaffe mu Ggulu mu Linnya ly’Omwana we Yesu Kristo, ne ku lwaffe ne ku lw’abalala nga tumweyanjulira okuva ku ntobo y’emitima gyaffe ng’abaana be. Tumuwa e kitiibwa ekisaanira Erinnya Lye nga tumusaba e kitiibwa kye kyeyoloke mu nsi nga bwe kiri mu Ggulu, nga twenenya e bibi tumusaba e byetaago by’obulamu obw’omunsi n’obw’emirembe egiriggya. Tukkiriza nti yadde buli ssaala ewerekerwa okuwolereza kwa Mwoyo Mutukuvu, Katonda atuwa bye twetaaga ng’ayita mu magezi ag’enjawulo n’obuggaga bw’enneema n’e kisa kya Yesu Kristo.
Tukkiriza mu mpisa y’etteeka lya Katonda ng’ayita mu Mateeka Ekkumi agajulirwa abalaanzi mu nsomesa n’enjigiriza za Yesu Kristo nti lye tteeka ery’amazima n’obwenkanya. Tukkiriza nti Katonda asuubira buli muntu okweyisa mu bwesiimbu, okwagala e kisa n’okutambulira mu Ye; nti era mu ekyo kyokka mwetuyita okwolesa Obwakabaka bwa Katonda.
Tusaakaanya e KKanisa emu e Nkatoliki wawamu n’ekibinja ky’abatuukirivu aba buli myaaka n’ensi, nga bagatiddwa ne Mwoyo Mutuukirivu ne Yesu mu Kommunion y’emu. Tukkiriza nti, mu kusiima kwa Katonda, KKanisa ye yakubaawo mu nkolagana y’obwa sseruganda ngerimu abo abamukkiriza era abamugondera n’abaana baabwe abalala ababatiza okumisiinza, okutuukiriza amasakramentu, okujjumbira obutuukirivu n’okubunyu e Vanjiri wonna mu Yesu Kristo, Kabona era Omulokozi.
Twatula amasakramentu abiri, okubatiza n’ekyeggulo kya Mukama waffe, agateekebwaawo Yesu ng’obubonero n’ebyaapa ez’omukago ogwatongozebwa omusaayi gwe ogw’omuweendo, ku lw’ekisaakye, akola muffe, atwongera amaanyi ,mu ku mukkiririzaamu; ekitwawula ku balala.
2.16.1 Okubatiza okw’amazzi mu Linnya lya Kitaffe, n’Omwana ne Mwoyo Mutukuvu ly’essakramentu eritugatta ne likakasa mu Kristo n’okutwa omwagaanya mu mikisa ky’endagaano empya. Abaliindirira obubatize obutuufu be bakkiriza, n’abaana abato nga bayanjuddwa bazadde baabwe mu nzikiriza y’ekikristaayo. Abazadde bano balina okutegeka abaana bano mu ngeri ebagunjula mu neeyisa n’enkola ya Mwoyo Mutuukirivu basobole okufuna emigaso gy’esakramentu lino n’okugitegeera obulungi. Kkanisa erina obuvunaanyizibwa okulba nti eyaamba mu ngunjula eno.
2.16.2 E Kyeggulo Ky’Omukama ly’esakramentu lya Kommunio ne Kristo ngaali n’abantu be. Mu lino mwe muli okumenya omugaati n’okunya e vviini okujjukira Yesu nga Saddaaka ku musaalaba. Abamufuna mu kukkiriza, balya omubiri n’omusaayi gwe okubakusa, okubagumya n’okubakuza mu kisa. Bonna baanirizibwa ku ky’eggulo abo abaatula okukkiriza mu Yesu era abagondera amateeka ge.
Tukkiriza nti Yesu Kristo ye Kabona w’Eklezia. Era atonzeewo embunya y’Evanjiri, okukuza amasakramentu, obusumba, enjigiriza, n’obuweereza. Akuunga abantu bonna (Abasajja n’abakazi) okwenyigira mu mirimu gino, era nti e Kkanisa ng’eyambibwa Mwoyo Mutukuvu, eronda abo baayise era ne bakakasibwa ku mirimu gino.
Tukkiriza nti Kabona era Omukulembeze w’e Kkanisa ye Yesu Kristo. Okusiinza, okusomesa, empisa n’enfuga byonna birina okuba nga bigendera ku mutindo gwe nga bwasiimye mu Bantu abalonde. Yadde Kkanisa eyinza okuba n’abantu abatasaanidde, nga ffenna bwe tusobya, abakkiriza tebalina kweteekamu enjawukana kubanga Katonda y’agabira eri abo bonna abakowoola erinnya lya Yesu Kristo.
Tukkiriza nti walibaawo okuzuukira kw’abaafa; abatuukirivu n’abatali batuukirivu mu maanyi ga Katonda alijja okulamula abalamu n’abafu. Abo abaliba tebeenenyeza baligenda mu kibonerezo ekitaggwaawo ate abo abatuukiridde balifuna obulamu obutaggwaawo.
Tukkiriza nti obuvunaanyizibwa bwaffe ng’abatume era abaweereza ba Kristo okubunya obwakabaka bwe, okukola ebirungi eri bannaffe, okusiinza mu lwaatu ne mu biseera ebya kinoomu, okulongoosaanga olunaku lwa Katonda, okukuuma obutukuvu bw’obufumbo n’ekika, okuwanirira obuyiinza bw’eggwanga, n’okubeera mu mazima, obutuukirivu n’obwesiimbu kwoleka Yesu Kristo muffe. Tujjaganya mu kigambo kya Yesu, nga tuwagira okumubunya mu nsi yonna ; nga tukkaatiriza nti Katonda ali mu Kristo okuzza obuggya ensi eyali ezaaye nti era ajja kulokola buli muntu n’okumanyisa amazima ge. Tukakasa mu kukkiriza nti nga akozesa amaanyi ge n’ekisa, abalabe be baliwangulwa, n’obwakabaka bw’ensi bulifuuka Obwakabaka bwa Katonda waffe ne Kristo we.


text:
Ssenga singa nfuna omuwala ow’ebbali nga twesanyusamu bwesanyusa nga owe wange abeera ku mulimu akomawo omulundi gumu buli wiiki kiba kibi?
Oba oli mufumbo si kya magezi kwenda. Obwenzi buleeta obuzibu mu maka era si kirungi. Mu mbeera gy’olimu olina okubeera n’obugumiikiriza kubanga bw’owasa olina okugumira embeera eno.
Ate obwagazi buli muntu asobola obufuga kubanga tulina obwongo. Singa toteeka birowoozo bya kwegatta mu bwongo tofuna bwagazi.
N’ekirala oba omulaba omulundi gumu mu wiiki, tosobola kwewaliriza mulaba mirundi ebiri mu wiiki. Asoma, akola oba abeera mu bazadde? Okuggyako nga tekyebereka naye mwandibadde wamu okwewala ebizibu n’okukemebwa.


text:
Bya Meddie Musisi
KARITAS Kario ayimbye “Wambunaabuna” ng’alaajana olw’omukwano omulenzi gw’amuwa ogwamubunaabuna naye abaffe mulenzi ki ono gw’agamba? Byonna abinnyonnyola bw’ati:
Simanyi waakeesogga ensiike y’okuyimba?
Okuyimba nakutandikira mu ssomero e Masaka ate kuva dda nga ndi muzinnyi mulungi. Kwo okuyimba okwa ssente nkugezezzaako nvudde mu ssomero naye si kwangu naye mmanyi hhenda kukola erinnya nga ne Katonda ankwatiddeko bijja kutambula bulungi.
Nnyonnyola “Wambunaabuna”
Oluyimba lwa mukwano nga lukwata ku ngeri omuntu gye wandibadde olagamu omwagalwa wo omukwano awatali kumujuza.
Karitas Kario
Ani oyo akubunyeebunye bw’atyo?
Engeri ensi gy’etambulira ku mukwano okusinga, nange nanoonya kye nnyimbako ekinaanyumira abantu ne nsalawo mukwano naye ye omuntu taliiyo.
Weeraba wa mu myaka esatu okuva kati?
Nga Katonda ye mubeezi wange, nze nja okuba omusika wa
Juliana Kanyomozi.


text:
Bya JUDITH NALUGWA
Olwaleero ka nkutwale e Kitende mu Ggombolola y’e Wakiso osisinkane abakyala basatu abeeyimirizzaawo mu kulima obutiko.
Buno babusimba mu mpumbu z’emiti ne mu ppamba, ensigo bazikuliza mu ccupa, mu wiiki ssatu zokka ng’otandise okulya enva.
Abakyala bano be ba: Regina Namugaanyi, Alice Kaggwa ne Zaharah Nassuuna ng’emirimu gyabwe bagikolera mu maka gaabwe agasangibwa mu KKB Zooni ku luguudo lw’e Ntebbe.
Balaga engeri gye baatandikamu ne we batuuse:
“Ssente ezaatandika okulima obutiko twaziggya mu kibiina kya POWESA (Bajja Basaaga), Namugaanyi ye yasooka okufuna 400,000/- era nga zino zaagula nsigo za butiko kyokka ensigo zino zaali nfu ne tufiirwa.
Wabula tetwaggwaamu maanyi, Kaggwa naye yaggyayo looni ya 300,000/- ne tuddamu okukola n’oluvannyuma ne Nassuuna yafuna ezize 400,000/- ze twagatta ne tukola emirimu.
OKUTANDIKA OKULIMA OBUTIKO
By’olina okuba nabyo
1 Obukuta bwa ppampa oba empumbu z’emiti.
2 Ensigo z’obutiko.
3 Eppipa.
4 Obuveera
5 Obukutiya (obudeeya).
6 Rubber band.
7 Ewuzi enzirugavu.
8 Empapula z’amawulire.
9 Enku.
10 Ettundubaali.
11 Ekisenge oba ekifo ekirimu enzikiza nga muno obutiko mwe bukulira.
ENDABIKA Y’EKIFO W’OLIMIRA
Ofuna ekibangirizi w’ozimba ng’obunene bw’ekiyumba businziira ku bugazi bw’ettaka. l Wansi oyiwawo olusennyente oluyamba okukuuma obunnyogovu ate olina kuseresa biwempe n’akaveera kuba amabaati galeeta ebbugumu.
Wabula bw’oba ogakozesezza ebbanga lirina kuba ddene nnyo nga terireeta bbugumu kuba libuyisiza ddala bubi.
Munda mu kiyumba simbamu emiti gya kalittunsi, oba ekika ky’emiti ekirala kyonna kasita giba nga tegiimere.
Gino gikolemu amasa okusinziira ku kusalawo kwo ng’osinziira ku bugazi bw’ekifo.Wabula tegirina kusinga muntu buwanvu, kireme kukukaluubiriza ng’ofukirira obutiko.
TUTANDIKA OKUSIMBA
Byonna bye twayogeddeko waggulu birina okubaawo.
Funa eppipa yo nga nnyonjo, nnyikamu obukuta bw’empumbu z’emiti oba obwa ppamba wakati w’essawa bbiri ne nnya okuggyamu amasanda g’omuti.
Nga bumaze okunnyikira obulungi amazzi gayiwe.
Leeta ettundubaali eriyonjo oyanikeko empumbu, oginyigemu amazzi gonna gaggweemu ng’okozesa ekibatu kyo. Omusana bwe gwaka mu lunaku lumu biba bimaze okukala.
Naaba bulungi engalo n’ebigere okumalamu ebizigo, funa akaveera ka yinci musanvu, okasibeko wansi ng’oleseeyo akabanga.
Tandika okupakira akaveera kajjule bulungi nga toleseemu mabanga. Sibako akawuzi akalala olwo obeere ng’osibye wansi ne waggulu. Kino kiziyiza amazzi okubuyingiramu n’okutta n’obuwuka.
Bwe tudda ku ppipa, eno ogitindira bulungi nga bwe tukola ku mmere, wabula okozesa biti mu kifo ky’emizing’onyo nga bino biyamba amazzi obutayingira mu bye tufumba. Amazzi ogapima okusinziira ku bungi bw’ebintu by’ofumba.
Ossaamu obudeeya okwetooloola eppipa otangire obuveera mwe wapakidde empumbu obutasiriira.
Panga empumbu ng’ozisimbye osaanikire bulungi. Waggulu tussaayo empogola z’amatooke, bwe ziggya nga tumanya nti n’ebiri munda biyidde.
Fumba okumala essaawa nnya kyokka tukola kawungeezi era bisula ku kyoto ne tubijjula enkeera. Teeka ku tundubaali biwole n’ebbugumu liggweemu. Sumululako obuwuzi osseemu ensigo. Sibako akaweta, weta akaveera akatundu k’olekako, teekako ebipapula ebitaliiko kituli osibe ne ‘rubber band’.
Nga kiwedde twala mu masa mu kiyumba kyo. Buleke wakati wa wiiki bbiri n’essatu era wano ensigo etandika okutambula ne yeegatta ng’olaba byeru byokka.
Sumulula enjuyi zombi ze wasiba, teeka obutuli mu kaveera okuleka amabanga obutiko we bunaafulumira.
Butandika okufuluma olwo n’otandika okufukirira emirundi esatu olunaku. Akatiko kano olumala okuvaayo buli ssaawa kabeera kakula era naawe olina okukungula buli ssaawa, bw’olwawo nga tokungudde koononeka.
OBUTIKO BUKALA MPEWO
Akatiko tekeetaga bizigo wadde obuwoowo.
Okukakaza, kateeke mu nju ku katandaalo sso si mu musana. Wano kakala bulungi nga tekavunze ng’okanjuluzza. Omala emyezi esatu ng’okungula.Kkiro emu embisi egula 7,000/- ate enkalu ya 40,000/-.
OKUSOOMOOZEBWA
Akatale kakyali kazibu era tubutembeya.
Abaguzi baagala nnyo ebya layisi. Oluusi ensigo zibeera mbi ne zigaana okumera.
Entambula etutawaanya kuba okugula ebikozesebwa tulina kugenda Kampala.
Kapito abulamu tusobole okukola ebingi ebisingako wano.
Obukuta bwa ppamba tebulabika.


text:
Yoswa
Chapter 18
1 N'ekibiina kyonna eky'abaana ba Isiraeri ne bakuŋŋaanira mu Siiro, ne basimba eyo eweema ey'okusisinkanirangamu: ensi n'ejeemulukuka mu maaso gaabwe.
2 Era waasigalawo mu baana ba Isiraeri ebika musanvu, ebitannagabana busika bwabyo.
3 Yoswa n'agamba abaana ba Isiraeri nti Mulituusa wa okugayaala okuyingira okulya ensi, Mukama Katonda wa bajjajjammwe gye yabawa?
4 Mwerondere abantu basatu buli kika: nange ndibatuma, nabo baligolokoka ne batambula mu nsi yonna, ne bagiwandiika bw'efaanana ng'obusika bwabwe bwe buli ne balyoka bajja gye ndi.
5 Era baligigaba ebitundu musanvu: Yuda alibeera mu nsalo ye ku luuyi olw'obukiika obwa ddyo, n'ennyumba ya Yusufu eribeera mu nsalo yaabwe ku luuyi olw'obukiika obwa kkono.
6 Era muliwandiika ensi mu bitundu musanvu, ne muleeta gye ndi (bye muwandiise): nange ndibakubira obululu wano mu maaso ga Mukama Katonda waffe.
7 Kubanga Abaleevi tebalina mugabo mu mmwe; kubanga obwakabona bwa Mukama bwe busika bwabwe: ne Gaadi ne Lewubeeni n'ekitundu eky'ekika kya Manase baamala okuweebwa obusika bwabwe emitala wa Yoludaani ku luuyi olw'ebuvanjuba, Musa omuweereza wa Mukama bwe yabawa.
8 Abantu ne bagolokoka ne bagenda: Yoswa n'alagira abo abaagenda okuwandiika ensi, ng'ayogera nti Mugende mutambule mu nsi yonna, mugiwandiike, mukomewo gye ndi, nange ndibakubira obululu wano mu maaso ga Mukama mu Siiro:
9 Abantu ne bagenda ne bayita mu nsi, ne bagiwandiika buli kibuga mu bitundu musanvu mu kitabo, ne bajja eri Yoswa mu lusiisira mu Siiro.
10 Yoswa n'abakubira obululu mu Siiro mu maaso ga Mukama: Yoswa n'abagabira eyo ensi abaana ba Isiraeri ng'emigabo gyabwe bwe gyali.
11 Akalulu ak'ekika eky'abaana ba Benyamini ne kajja ng'enda zaabwe bwe zaali; n'ensalo ey'akalulu kaabwe ne kasookera wakati mu baana ba Yuda n'abaana ba Yusufu.
12 N'ensalo yaabwe ey'obukiika obwa kkono yava ku Yoludaani: ensalo n'erinnya ku muyegooyego ogw'e Yeriko ku luuyi oiw'obukiika obwa kkono, n'erinnya mu nsi ey'ensozi ku luuyi olw'ebugwanjuba; n'enkomerero zaayo zaali ku lukoola olw'e Besaveni.
13 Ensalo n'eva eyo n'eyita n'etuuka ku Luzi, ku muyegooyego ogw'e Luzi (ye Beseri), ku luuyi olw'obukiika obwa ddyo; ensalo n'ekka ku Atalosuaddali kumpi n'olusozi oluli ku luuyi olw'obukiika obwa ddyo olw'e Besukolooni eky'emmanga.
14 Ensalo n'ereetebwa ne yeetooloola ku luuyi olw'ebugwanjuba (n'egenda) obukiika obwa ddyo ng'eva ku lusozi Besukolooni gye kiraba obukiika obwa ddyo; n'enkomerero zaayo zaali ku Kiriasubaali (ye Kiriyasuyalimu), ekibuga eky'abaana ba Yuda olwo luuyi olw'ebugwanjuba.
15 N'oluuyi olw'obukiika obwa ddyo lwava Kiriyasuyalimu gye kikoma, ensalo n'ebuna ebugavanjuba, n'ebuna oluzzi olw'amazzi ga Nefutoa:
16 ensalo n'ekka olusozi gye lusimba oluliraanye ekiwonvu eky'omwana wa Kinomu, ekyali mu kiwonvu kya Lefa ku luuyi olw'obukiika obwa kkono; n'ekka mu kiwonvu kya Kinomu, ku bbalama ery'omu Yebusi ku luuyi olw'obukiika obwa ddyo, n'ekka ku Enerogeri;
17 n'ereetebwa ku bukiika obwa kkono, n'ekoma mu Ensemesi, n'ebuna Gerirosi, ekiri emitala w'ekkubo eririnnya okugenda Adummimu; n'eyita n'etuuka ku jjinja lya Bokani omwana wa Lewubeeni;
18 n'eyita ku bbali okwolekera Alaba ku luuyi olw'obukiika obwa kkono, n'ekka mu Alaba:
19 ensalo n'eyita n'etuuka ku mabbali ag'e Besukogula ku luuyi olw'obukiika obwa kkono: n'enkomerero z'ensalo zaali ku kikono eky'obukiika obwa kkono eky'ennyanja ey'omunnyo, Yoludaani we gufukira: eyo ye nsalo ey'obukiika obwa ddyo.
20 Ne Yoludaani gwali nsalo yaayo ku luuyi olw'ebuvanjuba. Obwo bwe bwali obusika obw'abaana ba Benyamini, mu nsalo zaabwo ezeetoolodde ng'enda zaabwe bwe zaali.
21 Era ebibuga eby'ekika eky'abaana ba Benyamini ng'enda zaabwe bwe zaali byali Yeriko, ne Besukogula, ne Emekkezizi;
22 ne Besualaba, ne Zemalaimu, ne Beseri;
23 ne Avvimu; ne Pala, ne Ofula;
24 ne Kefalamoni, ne Ofuni, ne Geba; ebibuga kkumi na bibiri n’ebyalo byabyo;
25 Gibyoni, ne Laama, ne Beerosi;
26 ne Mizupe, ne Kefira, ne Moza;
27 ne Lekemu, ne Irupeeri, ne Talala;
28 ne Zeera, Erefu, n'Omuyebusi (ye Yerusaalemi), Gibeasi, (ne) Kiriasi; ebibuga kkumi na bina n'ebyalo byabyo. Obwo bwe busika obw'abaana ba Benyamini ng'enda zaabwe bwe zaali.


text:
Essuula 2
1 Kubanga njagala mmwe okumanya okufuba bwe kuli okunene kwe nnina ku lwammwe n'abo ab'omu Lawodikiya, ne bonna abatalabanga maaso gange mu mubiri;
2 emitima gyabwe giryoke gisanyusibwe, nga bagattibwa wamu mu kwagalana, n'okutuuka ku bugagga bwonna obw'okumanyira ddala okw'amagezi, bategeerenga ekyama kya Katonda, ye Kristo,
3 omuli obugagga bwonna obw'amagezi n'obw'okutegeera nga bukwekeddwa.
4 Ekyo kye njogera nti omuntu yenna alemenga okubalimbalimba mu bigambo eby'okusendasenda.
5 Kubanga newakubadde nga ssiriiyo mu mubiri, naye mu mwoyo ndi nammwe, nga nsanyuka era nga ndaba empisa zammwe ennungi, n'obunywevu obw'okukkiriza kwammwe mu Kristo.
6 Kale nga bwe mwaweebwa Kristo Yesu Mukama waffe, mutambulirenga bwe mutyo mu ye,
7 nga mulina emmizi, era nga muzimbibwa mu ye, era nga munywezebwa okukkiriza kwammwe, nga bwe mwayigirizibwa, nga musukkirira okwebaza.
8 Mwekuume tewabeerangawo muntu abanyaga mu bufirosoofo n'eby'obulimba ebitaliimu, okugobereranga ebyayigirizibwa abantu okugobereranga eby'olubereberye eby'ensi, okutali kugoberera Kristo
9 kubanga mu oyo mwe mutuula okutuukirira kwonna okw'obwakatonda ng'omubiri bwe guli,
10 era mwatuukiririra mu ye, gwe mutwe ogw'okufuga n'obuyinza bwonna
11 era mwakomolerwa mu oyo obukomole obutakomolebwa na mikono, mu kwambula omubiri ogw'ennyama, mu kukomolebwa kwa Kristo;
12 bwe mwaziikirwa awamu naye mu kubatizibwa, era kwe mwazuukiriramu olw'okukkiriza okukola kwa Katonda, eyamuzuukiza mu bafu.
13 Nammwe bwe mwali nga mufudde olw'ebyonoono byammwe n'obutakomolebwa mubiri gwammwe, yabafuula balamu wamu naye, bwe yamala okutusonyiwa ebyonoono byaffe byonna;
14 n'okusangula endagaano eyawandiikibwa mu mateeka, eyatwolekera, eyali omulabe waffe: nayo n’agiggyamu wakati mu kkubo, bwe yagikomerera ku musalaba:
15 bwe yayambulira ddala obwami n’amasaza, n'abiwemuukiriza mu lwatu, bwe yabiwangulira ku gwo.
16 Kale omuntu yenna tabanenyanga mu by'okulya oba mu by'okunywa, oba olw'embaga oba olw'omwezi oguboneka oba olwa ssabbiiti:
17 ebyo kye kisiikirize ky'ebyo ebigenda okujja; naye omubiri gwe gwa Kristo.
18 Omuntu yenna tabanyagangako mpeera yammwe mu kwewombeeka kw'ayagala yekka n'okusinzanga bamalayika, ng'anywerera mu ebyo bye yalaba, nga yeegulumiririza bwereere mu magezi ag'omubiri gwe,
19 so nga teyeekwase Mutwe, omuva omubiri gwonna, ennyingo n'ebinyweza nga biguleetera era nga bigugatta wamu, nga gukula n'okukuza kwa Katonda.
20 Oba nga mwafiira wamu ne Kristo okuleka eby'olubereberye eby'ensi, kiki ekibeeteesa wansi w'amateeka, ng'abakyali abalamu mu nsi nti
21 Tokwatangako, so tolegangako, so tokomangako
22 (ebyo byonna biggweerawo mu kukolebwa) okugobereranga ebiragiro n'okuyigiriza eby'abantu?
23 Ebyo birina ddala ekifaananyi eky'amagezi mu kusinza Katonda abantu kwe bagunja bokka, ne mu kwewombeeka ne mu kubonyaabonya omubiri; naye tebiriiko kye bigasa n'akatono olw'okwegomba kw'omubiri.


text:
2 Ebyomumirembe
Chapter 28
1 Akazi yali yaakamaze emyaka amakumi abiri bwe yatanula okufuga, n'afugira emyaka kkumi na mukaaga mu Yerusaalemi, n'atakola ebyo ebyali mu maaso ga Mukama ebirungi nga Dawudi kitaawe:
2 naye n'atambulira mu makubo ga bassekabaka ba Isiraeri, era n'akolera Babaali ebifaananyi ebisaanuuse.
3 Era nate n'ayoterezanga obubaane mu kiwonvu kya mutabani wa Kinomu, n'ayokera abaana be mu muliro ng'emizizo gy'ab'amawanga bwe gyali Mukama be yagoba mu maaso g'abaana ba Isiraeri.
4 N'aweerangayo n'ayoterezanga obubaane ku bifo ebigulumivu ne ku nsozi ne wansi wa buli muti omubisi.
5 Mukama Katonda we kyeyava amugabula mu mukono gwa kabaka w'e Busuuli; ne bamukuba ne batwala ku babe ekibiina kinene eky'abasibe, ne babaleeta e Ddamasiko. Era n'agabulwa mu mukono gwa kabaka wa Isiraeri, n'amukuba olutta lunene.
6 Kubanga Peka mutabani wa Lemaliya yatta mu Yuda ku lunaku lumu kasiriivu mu obukumi bubiri, bonna basajja bazira; kubanga baali balese Mukama Katonda wa bajjajjaabwe.
7 Zikuli omusajja ow'amaanyi owa Efulayimu n'atta Maaseya mutabani wa kabaka ne Azulikamu saabakaaki ne Erukaana eyaddirira kabaka.
8 Abaana ba Isiraeri ne batwala nga basibe ku baganda baabwe obusiriivu bubiri, abakazi, abaana ab'obulenzi n'ab'obuwala, era ne babaggyako omunyago mungi, ne baleeta omunyago e Samaliya.
9 Naye nnabbi wa Mukama yali eyo erinnya lye Odedi: naye n'afuluma okusisinkana eggye eryajja e Samaliya, n'abagamba nti Laba, kubanga Mukama Katonda wa bajjajjammwe yasunguwalira Yuda, kyavudde abagabula mu mukono gwammwe, era mubassizza obusungu obutuuse mu ggulu.
10 Ne kaakano mwagala okufuga abaana ba Yuda ne Yerusaalemi, okuba gye muli abaddu n'abazaana: naye nammwe temuliiko byonoono byammwe mmwe bye mwayonoona Mukama Katonda wammwe?
11 Kale nno mumpulire, muzzeeyo abasibe be muwambye ku baganda bammwe: kubanga ekiruyi ekikambwe ekya Mukama kibaliko.
12 Awo abamu ku mitwe gy'abaana ba Efulayimu, Azaliya mutabani wa Yokanani, Berakiya mutabani wa Mesiremosi, ne Yekizukiya mutabani wa Salumu, ne Amasa mutabani wa Kadalayi ne bayimirira okuziyiza abo abaava mu ntalo,
13 ne babagamba nti Temuyingizanga wano abasibe: kubanga mwagala ekyo ekirituleetako ekyonoono eri Mukama okwongera ku bibi byaffe ne ku kwonoona kwaffe: kubanga okwonoona kwaffe kunene, era waliwo ekiruyi ekikambwe eri Isiraeri.
14 Awo abasajja abakutte ebyokulwanyisa ne baleka abasibe n'omunyago mu maaso g'abakulu n'ekibiina kyonna.
15 Abasajja abaatuddwa amannya gaabwe ne bagolokoka ne baddira abasibe, ne bambaza omunyago abo bonna mu bo abaali obwereere mu bo n'omunyago, ne babawa engoye, n'engatto, ne babaliisa ne babanywesa ne babasiiga amafuta, ne basitulira ku ndogoyi bonna ku bo abanafu, ne babatuusa e Yeriko ekibuga eky'enkindu eri baganda baabwe; awo ne balyoka baddayo e Samaliya.
16 Mu biro ebyo kabaka Akazi n'atumira bakabaka b'e Bwasuli okumuyamba.
17 Kubanga Abaedomu baali bazze olw'okubiri ne bakuba Yuda ne banyaga abasibe.
18 Era n'Abafirisuuti ne batabaala ebibuga eby'omu nsenyi n'eby'omu bukiika obwa ddyo obwa Yuda, ne bamenya Besusemesi ne Ayalooni ne Gederosi ne Soko n'ebibuga byako ne Timuna n'ebibuga byako, Gimuzo nakyo n'ebibuga byako: ne babeeranga omwo.
19 Kubanga Mukama yatoowaza Yuda olwa Akazi kabaka wa Isiraeri; kubanga yali akoze eby'ekyejo mu Yuda n'ayonoona nnyo Mukama.
20 Awo Tirugasupiruneseri kabaka w'e Bwasuli n'ajja gy'ali, n'amweraliikiriza naye n'atamuwa maanyi.
21 Kubanga Akazi yaggya ekitundu ky'ebintu mu nnyumba ya Mukama ne mu nnyumba ya kabaka n'ey'abakulu, n'akiwa kabaka w'e Bwasuli: naye ne kitamuyamba.
22 Ne mu kiseera mwe yalabira ennaku ne yeeyongera nate okusobya Mukama, oyo kabaka Akazi.
23 Kubanga yawaayo ssaddaaka eri bakatonda b'e Ddamasiko abaamukuba: n'ayogera nti Kubanga bakatonda ba bakabaka w'e Busuuli babayamba kyennaava mpaayo ssaddaaka eri bo bannyambe. Naye ne bamuzikiriza ne Isiraeri yenna.
24 Akazi n'akuŋŋaanya ebintu eby'omu nnyumba ya Katonda, n'atemaatema ebintu eby'omu nnyumba ya Katonda, n'aggalawo enzigi z'ennyumba ya Mukama; ne yeekolera ebyoto mu Yerusaalemi mu buli kafo.
25 Ne mu buli kibuga kya Yuda kinnakimu n'akolamu ebifo ebigulumivu okwotereza obubaane bakatonda abalala, n'asunguwaza Mukama Katonda wa bajjajjaabe.
26 Era ebikolwa bye ebirala byonna n'amakubo ge gonna, ebyasooka n'ebyamalirwako, laba, byawandiikibwa mu kitabo kya bassekabaka ba Yuda ne Isiraeri.
27 Akazi ne yeebakira wamu ne bajjajjaabe ne bamuziika mu kibuga, mu Yerusaalemi; kubanga tebaamuyingiza mu masiro ga bassekabaka ba Isiraeri: Keezeekiya mutabani we n'amuddira mu bigere.


text:
2 Ebyomumirembe
Chapter 3
1 Awo Sulemaani n'atanula okuzimba ennyumba ya Mukama Yerusaalemi ku lusozi Moliya, Mukama kwe yalabikirira Dawudi kitaawe, gye yateekateeka mu kifo Dawudi kye yalagira, mu gguuliro lya Olunaani Omuyebusi.
2 Awo n'atanula okuzimba ku lunaku olw'okubiri olw'omwezi ogw'okubiri mu mwaka ogw'okuna kasookedde alya obwakabaka.
3 Era gino gye misingi Sulemaani gye yakuba okizimba ennyumba ya Katonda Obuwanvu bwayo mu mikono ng'ekigero eky'olubereberye bwe kyali bwali emikono nkaaga, n'obugazi emikono amakumi abiri.
4 N'ekisasi ekyali mu maaso g'ennyumba, obuwanvu bwakyo ng'obugazi bw'ennyumba bwe bwali bwali emikono amakumi abiri, n'obugulumivu kikumi mu abiri: n'akibikkako munda zaabu ennongoofu.
5 N'ennyumba ennene n'agibikkako embaawo ez'emiberosi gye yabikkako zaabu ennongoofu, n'akolako enkindu n'emikuufu.
6 N'ayonja ennyumba n'amayinja ag'omuwendo omungi olw'obulungi: ne zaabu yali zaabu Eyepaluvayimu.
7 Era n'ennyumba n'agibikkako zaabu, emiti n'emiryango n'ebisenge byayo n'enzigi zaayo; ne bakerubi ababajje ku bisenge.
8 N'akola ennyumba entukuvu ennyo; obuwanvu bwayo ng'obugazi bw'ennyumba bwe bwali bwali emikono amakumi abiri, n'obugazi bwayo emikono amakumi abiri: n'agibikkako zaabu ennongoofu, eweza talanta lukaaga.
9 N'obuzito bw'emisumaali bwali sekeri eza zaabu amakumi ataano. N'abikkako zaabu enju eza waggulu. N'azibikkako zaabu.
10 Ne mu nnyumba entukuvu ennyo n'akolamu bakerubi babiri ab'omulimu ogw'ebifaananyi; ne bababikkako zaabu.
11 N'ebiwawaatiro bya bakerubi obuwanvu bwabyo emikono amakumi abiri: n'ekiwawaatiro kya kerubi omu kyali kya mikono etaano, nga kituuka ku kisenge ky'ennyumba; n'ekiwawaatiro eky'okubiri nakyo bwe kityo kya mikono etaano, nga kituuka ku kiwawaatiro kya kerubi munne.
12 N'ekiwawaatiro kya kerubi munne kyali kya mikono etaano, nga kituuka ku kisenge ky'ennyumba: n'ekiwawaatiro ekirala nakyo kya mikono etaano, nga kyegatta n'ekiwawaatiro kya kerubi munne.
13 Ebiwawaatiro bya bakerubi abo byebamba emikono amakumi abiri: era baayimirira ku bigere byabwe, n'amaaso gaabwe nga gatunuulira ennyumba.
14 N'akola eggigi lya kaniki n'olugoye olw'effulungu n'olutwakaavu ne bafuta ennungi, n'alikolako bakerubi.
15 Era n'akola mu maaso g'ennyumba empagi bbiri, obugulumivu bwazo emikono amakumi asatu mu etaano, n'omutwe ogwali ku zo kinneemu gwali emikono etaano.
16 N'akola emikuufu awayimibwa okwogera, n'agiteeka ku ntikko z'empagi; n'akola amakomamawanga kikumi n'agateeka ku mikuufu.
17 N'asimba empagi mu maaso ga yeekaalu, emu ku mukono ogwa ddyo n'ey'okubiri ku gwa kkono; n'atuuma ey'oku mukono ogwa ddyo erinnya lyayo Yakini, n'erinnya ly'ey'oku gwa kkono Bowaazi.


text:
Yeremiya
Chapter 23
1 Zisanze abasumba abazikiriza abasaasaanya endiga ez'omu ddundiro lyange! bw'ayogera Mukama.
2 Mukama Katonda wa Isiraeri kyava ayogera bw'ati eri abasumba abaliisa abantu bange nti Musaasaanyizza ekisibo kyange ne mubagoba, so temwabalambula; laba, ndireeta ku mmwe obubi obw'ebikolwa byammwe, bw'ayogera Mukama.
3 Era ndikuŋŋaanya abafisseewo ku kisibo kyange okubaggya mu nsi zonna gye nnabagobera, ne mbakomyawo mu bisibo byabwe; era balyala balyeyongera.
4 Era ndissaawo abasumba ku bo abalibaliisa: kale nga tebakyatya nate so tebalikeŋŋentererwa, so tewaliba balibula, bw'ayogera Mukama.
5 Laba, ennaku zijja, bw'ayogera Mukama, lwe ndirosa eri Dawudi Ettabi ettuukirivu, era alifuga nga ye kabaka, era alikola eby'amagezi, era alituukiriza emisango n'eby'ensonga mu nsi.
6 Mu mirembe gye Yuda alirokoka ne Isiraeri alibeera mirembe: era lino lye linnya ye ly'alituumibwa nti Mukama bwe butuukirivu bwaffe.
7 Laba, nnaku kyeziva zijja, bw'ayogera Mukama, lwe batakyayogera nate nti Nga Mukama bw'ali omulamu eyaggya abaana ba Isiraeri mu nsi y'e Misiri;
8 naye nti Nga Mukama bw'ali omulamu eyaggya ezzadde ery'ennyumba ya Isiraeri mu nsi ey'obukiika obwa kkono ne mu nsi zonna gye nnabagobera n'abalinnyisa n'abatwala; era balibeera mu nsi yaabwe bo.
9 Ebya bannabbi. Omutima gwange munda yange gumenyese, amagumba gange gonna gakankana; nninga omutamiivu, era ng'omuntu awanguddwa omwenge; ku lwa Mukama n'olw'ebigambo bye ebitukuvu.
10 Kubanga ensi ejjudde abenzi; kubanga ensi ekungubaga olw'okulayira; amalundiro ag'omu ddungu gakaze; n'amagenda gaabwe mabi, n'amaanyi gaabwe si malungi.
11 Kubanga nnabbi era ne kabona boonoonefu; weewaawo, nu nnyumba yange mwe nnalabira obubi bwabwe, bw'ayogera Mukama.
12 Amakubo gaabwe kyegaliva gabeera gye bali ng'obuseerezi mu kizikiza: balisindikibwa ne bagwa omwo: kubanga ndibaleetako obubi, gwe mwaka mwe balibonerezebwa, bw'ayogera Mukama.
13 Era ndabye obusirusiru ku bannabbi ab'e Samaliya; balagula ku lwa Baali ne bakyamya abantu bange Isiraeri.
14 Era ndabye ekigambo eky'ekivve ne ku bannabbi ab'e Yerusaalemi; benda era batambulira mu by'obulimba, ne banyweza emikono gy'abo abakola obubi, ne wataba akyuka okuleka obubi bwe: bonna bafuuse gye ndi nga Sodomu, n'abali omwo nga Ggomola.
15 Mukama w'eggye kyava ayogera bw'ati ebya bannabbi nti Laba, ndibaliisa obusinso, era ndibanywesa amazzi ag'omususa: kubanga mu bannabbi ab'e Yerusaalemi obwonoonefu mwe buvudde okubuna ensi yonna.
16 Bw'ati bw'ayogera Mukama w'eggye nti Temuwuliranga bigambo bya bannabbi ababalagula; babayigiriza ebitaliiko kye bigasa: boogera okwolesebwa okuvudde mu mutima gwabwe bo, so okutavudde mu kamwa ka Mukama.
17 Bagamba olutata abo abannyooma nti Mukama ayogedde nti Muliba n'emirembe; na buli muntu atambulira mu bukakanyavu bw'omutima gwe ye bamugamba nti Tewaliba bubi obulibajjira.
18 Kubanga ani eyali ayimiridde Mukama w'ateeseza ebigambo, ategeere awulire ekigambo kye? ani eyali yeetegerezza ekigambo kyange n'akiwulira?
19 Laba, kibuyaga wa Mukama, kye kiruyi kye, afulumye, weewaawo, kibuyaga w'akazimu: aligwa ku mutwe gw'ababi.
20 Obusungu bwa Mukama tebulidda okutuusa lw'alimala okutuukiriza, okutuusa lw'alikomekkereza omutima gwe bye gumaliridde: mu nnaku ez'oluvannyuma mulikitegeerera ddala.
21 Saatuma bannabbi abo, naye ne baddukana mbiro: saayogera nabo, naye ne balagula.
22 Naye singa bayimirira mu kuteesa kwange, kale bandiwulizza abantu bange ebigambo byange, era bandibakyusizza okuleka ekkubo lyabwe ebbi n'obubi obw'ebikolwa byabwe.
23 Nze ndi Katonda ali okumpi, bw'ayogera Mukama, so siri Katonda ali ewala?
24 Waliwo ayinza okwekweka mu bifo eby'ekyama ne simulaba? bw'ayogera Mukama. Sijjula ggulu n'ensi? bw'ayogera Mukama.
25 Mpulidde bannabbi bye boogedde abayima mu linnya lyange okulagula eby'obulimba, nga boogera nti Ndoose, ndoose.
26 Ebyo birituusa wa okuba mu mutima gwa bannabbi abalagula eby'obulimba; bannabbi ab'obukyamu obw'omu mutima gwabwe bo?
27 Abalowooza okwerabiza abantu bange erinnya lyange olw'ebirooto byabwe bye babuulirana buli muntu munne, nga bajjajjaabwe bwe beerabira erinnya lyange olwa Baali.
28 Nnabbi aloota ekirooto abuulirenga ekirooto, n'oyo alina ekigambo kyange ayogerenga ekigambo kyange n'obwesigwa. Ebisusunku kiki okwenkana n'eŋŋaano? bw'ayogera Mukama.
29 Ekigambo kyange tekifaanana muliro? bw'ayogera Mukama; era tekifaanana nnyondo eyasaayasa olwazi?
30 Kale, laba, ndi mulabe wa bannabbi, bw'ayogera Mukama, ababba ebigambo byange buli muntu ku munne.
31 Laba, ndi mulabe wa bannabbi, bw'ayogera Mukama, abaddira ennimi zaabwe ne boogera nti Ayogera.
32 Laba, ndi mulabe w'abo abalagula ebirooto eby'obulimba bwabwe n'olw'okwenyumiriza kwabwe okutaliimu: naye saabatuma so saabalagira; so tebaligasa bantu bano n'akatono, bw'ayogera Mukama.
33 Awo abantu bano oba nnabbi bwe balikubuuza nga boogera nti Omugugu gwa Mukama kye ki? kale n'obagamba nti Mugugu ki! Ndibagoba, bw'ayogera Mukama.
34 Ne nnabbi ne kabona n'abantu abalyogera nti Omugugu gwa Mukama, ndibonereza omuntu oyo n'ennyumba ye.
35 Bwe muti bwe muligamba buli muntu munne na buli muntu muganda we nti Mukama azzeemu ki? era nti Mukama ayogedde ki?
36 N'omugugu gwa Mukama temukyagwatula nate: kubanga buli muntu ekigambo kye ye kye kiriba omugugu gwe; kubanga mwanyoola ebigambo bya Katonda omulamu, ebya Mukama w'eggye Katonda waffe.
37 Bw'oti bw'oba ogamba nnabbi nti Mukama akuzzeemu ki? era nti Mukama ayogedde ki?
38 Naye bwe mulyogera nti Omugugu gwa Mukama; Mukama kyava ayogera bw'ati nti Kubanga mwogera ekigambo ekyo, nti Omugugu gwa Mukama, nange mbatumidde nga njogera nti Temwogeranga nti Omugugu gwa Mukama;
39 kale, laba, ndibeerabirira ddala, era ndibasuula n'ekibuga kye nnabawa mmwe ne bajjajjammwe okuviira ddala we ndi:
40 era ndibaleetako ekivume ekitaliggwaawo n'ensonyi ezitalivaawo ezitalyerabirwa.


text:
Olubereberye
Essuula 37
1 Yakobo n'abeeranga mu nsi kitaawe mwe yatuulanga mu nsi ya Kanani.
2 Okuzaala kwa Yakobo kuukuno. Yusufu bwe yali yaakamaze emyaka kkumi na musanvu, yali alunda ekisibo awamu ne baganda be: omulenzi n'abanga wamu n'abaana ba Bira, n'abaana ba Zirupa, abakazi ba kitaawe: Yusufu n'abuuliranga kitaabwe ebigambo byabwe ebibi.
3 Era Isiraeri yayagala Yusufu okusinga abaana be bonna, kubanga gwe yazaala ng'akaddiye: n'amutungira ekizibawo eky'amabala amangi.
4 Baganda be ne balaba nga kitaawe yamwagala okusinga baganda be bonna; ne bamukyawa, ne batayinza kwogera naye wabula eby'okuyomba.
5 Yusufu n'aloota ekirooto, n'akibuulira baganda be: ne beeyongera nate okumukyawa.
6 N'abagamba nti Mbeegayiridde, muwulire ekirooto kino kye ndoose:
7 kubanga, laba, twali tusiba ebinywa mu nnimiro, era laba, ekinywa kyange ne kiyimirira, era ne kyesimba; era, laba, ebinywa bwammwe ne bijja ne bikyetooloola, ne bivuunamira ekinywa kyange.
8 Baganda be ne bamugamba nti Okufuga olitufuga ggwe? oba kutwala olitutwala ggwe? Ne beeyongera nate okumukyawa olw'ebirooto bye n'olw'ebigambo bye.
9 N'aloota nate ekirooto ekirala, n'akibuulira baganda be n'ayogera nti Laba, ndoose n'ekirooto ekirala; era, laba, enjuba n'omwezi n'emmunnyeenye ekkumi n'emu ne binvuunamira.
10 N'akibuulira kitaawe ne baganda be; kitaawe n'amunenya, n'amugamba nti Kirooto ki kino ky'oloose? Nze ne nnyoko ne baganda bo okujja tulijja okukuvuunamira?
11 Baganda be ne bamukwatirwa obuggya; naye kitaawe n'ajjukira ebyo bye yayogera.
12 Baganda be ne bagenda okulunda ekisibo kya kitaabwe mu Sekemu.
13 Isiraeri n'agamba Yusufu nti Baganda bo tebalunda kisibo mu Sekemu? jjangu nkutume gye bali. N'amugamba nti Nze nzuuno.
14 N'amugamba nti Genda kaakano olabe nga baganda bo gyebali balungi, era n'ekisibo nga gyekiri kirungi; okomewo ombuulire. Awo n'amutuma okuva mu kiwonvu eky'e Kebbulooni, n'atuuka e Sekemu.
15 Omusajja n'amulaba, era, laba, yali akyamidde mu nsiko: omusajja n'amubuuza nti Onoonya ki?
16 N'ayogera nti Nnoonya baganda bange: mbuulira, nkwegayiridde, gye balundidde ekisibo.
17 Omusajja n'ayogera nti Baagenda: kubanga nabawulira nga boogera nti Tugende e Dosani. Yusufu n'agoberera baganda be, n'abasanga mu Dosani.
18 Ne bamulengera ng'akyali wala, ne bamwekobaana nga tannabasemberera okumutta.
19 Ne bagambagana nti Laba, sekalootera wuuyo ajja.
20 Kale nno mujje tumutte, tumusuule mu bumu ku bunnya, tulyogera nti Ensolo enkambwe ye yamulya: ne tulyoka tulaba ebirooto bye bwe biriba.
21 Lewubeeni n'awulira ekyo, n'amuwonya mu mukono gwabwe; n'ayogera nti Tuleme okumuttira ddala.
22 Lewubeeni n'abagamba nti Temuyiwa musaayi; mumusuule mu bunnya buno obuli mu ddungu, naye temumussaako mukono: alyoke amuwonye mu mukono gwabwe, okumuddiza kitaawe.
23 Awo olwatuuka, Yusufu bwe yatuuka eri baganda be, ne bambula Yusufu ekizibawo kye, ekizibawo eky'amabala amangi kye yali ayambadde;
24 ne bamutwala ne bamusuula mu bunnya: n'obunnya bwali bukalu nga temuli mazzi.
25 Ne batuula okulya emmere: ne bayimusa amaaso gaabwe ne batunula, era, laba, ekibiina ky'Abaisimaeri abaava mu Gireyaadi nga batambula, nga balina eŋŋamira ezeetisse eby'akaloosa n'envumbo ne moli, nga babitwala mu Misiri.
26 Yuda n'agamba baganda be nti Kiritugasa kitya okutta muganda waffe n'okukisa omusaayi gwe?
27 Kale ttumuguze Abaisimaeri, so omukono gwaffe guleme okumubaako; kubanga ye muganda waffe, gwe mubiri gwaffe. Baganda be ne bamuwulira.
28 Abamidiyaani, ab'obuguzi, ne bayitawo; ne bawalula Yusufu ne bamuggya mu bunnya, ne baguza Abaisimaeri Yusufu ebitundu by'effeeza amakubi abiri. Ne batwala Yusufu mu Misiri.
29 Lewubeeni n'addayo eri obunnya; era, laba, Yusufu teyali mu bunnya; n'ayuzaayuza engoye ze.
30 N'addayo eri baganda be, n'ayogera nti Omwana taliiyo; nange ndigenda wa?
31 Ne baddira ekizibawo kya Yusufu, ne batta embuzi ennume, ne bannyika ekizibawo mu musaayi;
32 ne baweereza ekizibawo eky'amabala amangi, ne bakireetera kitaabwe; ne boogera nti Twalaba kino: kaakano tegeera obanga kye kizibawo eky'omwana wo nantiki si kyo.
33 N'akitegeera, n'ayogera nti Kye kizibawo eky'omwana wange; ensolo embi yamulya; Yusufu yataagulwataagulwa awatali kubuusabuusa.
34 Yakobo n'ayuzaayuza engoye ze, ne yeesiba ebibukutu mu kiwato, n'akungubagira omwana we ennaku nnyingi.
35 Batabani be bonna ne bawala be bonna ne bagolokoka okumusanyusa; naye n'agaana okusanyusibwa; n'ayogera nti Kubanga ndikka emagombe awali omwana wange nga nkyakaaba. Kitaawe n'amulirira amaziga.
36 Abamidiyaani ne bamuguza Potifali mu Misiri, ye mwami wa Falaawo, omukulu w'abambowa.


text:
1 Samwiri
Chapter 12
1 Awo Samwiri n'agamba Isiraeri yenna nti Laba, mpulidde eddoboozi lyammwe mu byonna bye mwaŋŋamba, era nkoze kabaka okubafuga.
2 Era, laba, kaakano kabaka atambulira mu maaso gammwe: nange ndi mukadde, mmeze n'envi; era, laba, batabani bange bali nammwe: era natambulira mu maaso ganunwe okuva mu buto bwange ne leero.
3 Nze nzuuno: munnumiririze mu maaso ga Mukama ne mu maaso g'oyo gwe yafukako amafuta: ani gwe nnanyagako ente ye? oba ani gwe nnanyagako endogoyi ye? oba ani gwe nnali ndyazaamaanyizza? ani gwe nnali njooze? oba ani gwe nnatoolako mu ngalo ze eaguzi okunzibya amaaso nange naabasasula.
4 Ne boogera nti Totulyazaamaanyanga so totujooganga, so totoolanga kintu mu ngalo z'omuntu yenna.
5 N'abagamba nti Mukama ye mujulirwa gye muli n'oyo gwe yafukako amafuta ye mujulirwa leero nga mmwe temulabye kintu mu mukono gwange. Ne boogera nti Ye mujulirwa.
6 Samwiri n'agamba abantu nti Ye Mukama eyassaawo Musa ne Alooni era eyaggya bajjajjammwe mu nsi y'e Misiri.
7 Kale nno kaakano muyimirire buyimirizi mpoze nammwe mu maaso ga Mukama olw'ebikolwa byonna eby'obutuukirivu ebya Mukama bye yakola mmwe ne bajjajjammwe.
8 Yakobo bwe yali atuuse mu Misiri, bajjajjammwe ne bakaabira Mukama, awo Mukama n'atuma Musa ne Alooni eyaggya bajjajjammwe mu Misiri n'abatuuza mu kifo muno.
9 Naye ne beerabira Mukama Katonda waabwe, n'abatunda mu mukono gwa Sisera, omwami w'eggye lya Kazoli ne mu mukono gw'Abafirisuuti ne mu mukono gwa kabaka wa Mowaabu, ne balwana nabo.
10 Awo ne bakaabira Mukama ne boogera nti Twayonoona kubanga twaleka Mukama ne tuweereza Babaali ne Baasutaloosi; naye kaakano tulokole mu mukono gw'abalabe baffe, tulyoke tukuweereze.
11 Awo Mukama n'atuma Yerubbaali ne Bedani ne Yefusa ne Samwiri, n'abalokola mu mukono gw'abalabe bammwe enjuyi zonna, ne mutuula mirembe.
12 Awo bwe mwalaba nga Nakkasi kabaka w'abaana ba Amoni ng'abatabadde, ne muŋŋamba nti Nedda, naye kabaka ye alitufuga: Mukama Katonda wammwe nga ye kabaka wammwe.
13 Kale nno kaakano laba kabaka gwe mulonze era gwe musabye: era, laba, Mukama ataddewo kabaka okubafuga.
14 Bwe munaatyanga Mukama ne mumuweerezanga ne muwuliranga eddoboozi lye ne mutajeemeranga kiragiro kya Mukama, mmwe era ne kabaka abafuga ne mugobereranga Mukama Katonda wammwe; kale:
15 naye bwe mutaawulirenga ddoboozi lya Mukama, naye ne mujeemeranga ekiragiro kya Mukama, awo omukono gwa Mukama gunaalwananga nammwe nga bwe gwalwananga ne bajjajjammwe.
16 Kale nno kaakano muyimirire buyimirizi mulabe ekigambo kino ekikulu Mukama ky'anaakolera mu maaso gammwe.
17 Leero si ge makungula g'eŋŋaano? Naasaba Mukama aweereze okubwatuka n'enkuba: awo munaamanya ne mulaba ng'obubi bwammwe bunene bwe mwakola mu maaso ga Mukama nga mwesabira kabaka.
18 Awo Samwiri n'asaba Mukama; Mukama n'aweereza okubwatuka n'enkuba ku lunaku olwo: abantu bonna ne batya nnyo Mukama ne Samwiri.
19 Abantu bonna ne bagamba Samwiri nti Sabira abaddu bo eri Mukama Katonda wo tuleme okufa: kubanga twongedde ku bibi byaffe byonna n'ekibi kino, okwesabira kabaka.
20 Samwiri n'agamba abantu nti Temutya: okukola mwakola ekibi kino kyonna: naye temukyamanga obutagobereranga Mukama, naye muweerezenga Mukama n'omutima gwammwe gwonna;
21 so temukyamanga: kubanga kwe kwandibadde okugoberera ebitaliimu ebitayinza kugasa newakubadde okulokola, kubanga tebiriimu.
22 Kubanga Mukama taayabulirenga bantu be olw'erinnya lye ekkulu: kubanga Mukama yasiima okubeefuulira yekka eggwanga.
23 Era nze kiddire eri nze okusobya ku Mukama nga ndekayo okubasabira: naye naabayigirizanga ekkubo eddungi eggolokofu.
24 Kyokka mutyenga Mukama mumuweererezenga mu mazima n'omutima gwammwe gwonna: kubanga mulowooze ebigambo bye yabakolera bwe byenkana obukulu.
25 Naye bwe muneeyongeranga okukola ebibi, mulizikirira mmwe era ne kabaka wammwe.


text:
Omubuulizi
Chapter 11
1 Suulanga emmere yo ku mazzi: kubanga oligiraba ennaku nnyingi nga ziyiseewo.
2 Owenga musanvu omugabo, weewaawo, munaana; kubanga tomanyi ekibi bwe kiriba ku nsi.
3 Ebire bwe bijjula enkuba, ne biyiika ku nsi: n'omuti bwe gugwa okwolekera obukiika obwa ddyo oba obwa kkono, mu kifo omuti mwe gugwa we gulibeera.
4 Alabirira embuyaga talisiga; n'oyo atunuulira ebire talikungula.
5 Nga bw’otomanyi ekkubo ery'empewo bwe liri, newakubadde amagumba bwe gakulira mu lubuto lw'oyo ali olubuto; era bw'otyo bw'otomanyi mulimu gwa Katonda akola byonna.
6 Enkya osiganga ensigo zo, n'akawungeezi toddirizanga mukono gwo: kubanga tomanyi bwe ziri ku zo eziriraba omukisa, oba zino oba ezo, oba zonna ziryenkana okuba ennungi.
7 Mazima omusana guwooma, era kigambo kya ssanyu amaaso okulaba enjuba.
8 Weewaawo, omuntu bw'awangaala emyaka emingi, agisanyukirenga gyonna; naye ajjukirenga ennaku ez'ekizikiza, kubanga ziriba nnyingi. Byonna ebijja butaliimu.
9 Sanyukiranga obuvubuka bwo, ggwe omulenzi; omutima gwo gukusanyusenga mu nnaku ez'obuvubuka bwo, otambulirenga mu makubo ag'omutima gwo ne mu kulaba kw'amaaso go: naye tegeera nga Katonda alikusalira omusango gw'ebyo byonna.
10 Kale ggyangawo obuyinike ku mutima gwo, oggyengawo obubi ku mubiri gwo: kubanga obuto n'obuvubuka butaliimu.


text:
Olugero 20: Dina Agwa mu Mitawaana
OLABA Dina b’agenda okukyalira? Agenda kukyalira abamu ku bawala ababeera mu Kanani. Kino kyandisanyusizza kitaawe Yakobo? Okutuyamba okuddamu ekibuuzo kino, gezaako okujjukira Ibulayimu ne Isaaka kye baalowooza ku bakazi b’omu Kanani.
Ibulayimu yayagala mutabani we Isaaka awase omuwala okuva mu Kanani? Nedda, teyakyagala. Isaaka ne Lebbeeka baayagala mutabani waabwe Yakobo awase omuwala Omukanani? Nedda, tebaakyagala. Omanyi lwaki?
Olw’okuba abantu b’omu Kanani baasinzanga bakatonda ab’obulimba. Tebaali bantu balungi okufumbirwa oba okuwasa, era tebaali bantu balungi okufuulibwa ab’emikwano egy’oku lusegere. N’olwekyo tuyinza okuba abakakafu nti Yakobo tekyandimusanyusizza nga muwala we akola emikwano n’abawala bano Abakanani.
Mazima ddala, Dina yagwa mu mitawaana. Osobola okulaba omusajja oyo Omukanani mu kifaananyi atunuulidde Dina? Erinnya lye ye Sekemu. Lumu Dina bwe yajja okukyala, Sekemu yatwala Dina era n’amukaka okwebaka naye. Kino kyali kikyamu, kubanga abasajja n’abakazi abafumbo bokka be balina okwebaka awamu. Ekintu kino ekibi Sekemu kye yakola Dina kyavaamu emitawaana emirala mingi.
Bannyina ba Dina bwe baamanya ekyali kibaddewo, baasunguwala nnyo. Babiri ku bo, Simyoni ne Leevi, baasunguwala nnyo ne bakwata ebitala ne bagenda mu kibuga ng’abaayo tebabasuubira. Bo awamu ne baganda baabwe batta Sekemu era n’abasajja abalala bonna. Yakobo yasunguwala nnyo kubanga abaana be bakola ekintu kino ekibi ennyo.
Lwaki emitawaana gino gyonna gyabaawo? Lwakuba Dina yakola emikwano n’abantu abaali batagondera mateeka ga Katonda. Tetwandyagadde kukola mikwano bwe gityo, tunaagikola?
Olubereberye 34:1-31.
Ebibuuzo
- Lwaki Ibulayimu ne Isaaka baali tebaagala baana baabwe kuwasa mu bantu b’e Kanani?
- Yakobo yasemba muwala we okukola emikwano n’abawala ab’omu Kanani?
- Omusajja atunuulidde Dina mu kifaananyi y’ani, era kintu ki ekibi kye yakola?
- Bannyina ba Dina, Simyoni ne Leevi baakola ki nga bawulidde ekyali kibaddewo?
- Yakobo yakkiriziganya n’ekyo Simyoni ne Leevi kye baali bakoze?
- Omutawaana ogwo gwajjawo gutya mu maka?
Ebibuuzo ebyongerezeddwako
- Soma Olubereberye 34:1-31.
Dina yakolagana n’abawala b’omu Kanani omulundi gumu gwokka? Nnyonnyola. (Lub. 34:1)
Lwaki Dina naye yali avunaanyizibwa olw’ekyo ekyamutuukako? (Bag. 6:7)
Abato leero bayinza kukiraga batya nti balina kye bayigidde ku ekyo ekyatuuka ku Dina? (Nge.13:20; 1 Kol. 15:33; 1 Yok. 5:19)


text:
Essuula 1
1 Pawulo, omusibe wa Kristo Yesu ne Timoseewo ow'oluganda, eri Firemooni omwagalwa era mukozi munnaffe,
2 ne Apofiya ow'oluganda ne Alukipo mulwanyi munnaffe, n'ekkanisa eri mu nnyumba yo:
3 ekisa n'emirembe ebiva eri Katonda Kitaffe ne Mukama waffe Yesu Kristo bibeerenga gye muli.
4 Nneebaza Katonda wange ennaku zonna, nga nkwogerako mu kusaba kwange,
5 bwe nnawulira okwagala kwo n'okukkiriza kw'olina eri Mukama waffe Yesu n'eri abatukuvu bonna;
6 okussa ekimu okw'okukkiriza kwo kulyoke kukolenga omulimu, mu kutegeerera ddala buli kigambo ekirungi ekiri mu mmwe, olwa Kristo.
7 Kubanga nnajaguza nnyo ne nsanyuka olw'okwagala kwo, kubanga emyoyo gy'abatukuvu wagiwummuza, ow'oluganda.
8 Kale, newakubadde nga nnina obuvumu bwonna mu Kristo okukulagira ekisaana,
9 naye olw'okwagala nkwegayirira bwegayirizi, kuba nfaanana nga bwe ndi, Pawulo omukadde, era kaakano omusibe wa Kristo Yesu:
10 nkwegayirira olw'omwana wange, gwe nnazaalira mu busibe bwange, Onnessimo,
11 ataakugasanga edda, naye kaakano atugasa ggwe nange:
12 gwe nkomyawo gy'oli yennyini, ye gwe mwoyo gwange:
13 nze gwe mbadde njagala okubeera naye gye ndi, alyoke ampeerezenga mu kifo kyo mu busibe bw'enjiri:
14 naye ssaayagala kukola kigambo nga toteesezza, obulungi bwo buleme okubeera mu kuwalirizibwa, wabula mu kwagala.
15 Kubanga mpozzi kyeyava ayawukana naawe ekiseera, olyoke obeerenga naye emirembe n'emirembe;
16 nga takyali muddu nate, naye okusinga omuddu, ow'oluganda omwagalwa, okusinga ennyo gye ndi, naye okusingira ddala eri ggwe mu mubiri era ne mu Mukama waffe.
17 Kale oba ng'ondowooza nze okubeera munno, musembeze oyo nga nze.
18 Naye oba nga yakwonoona oba abanjibwa, mbalira nze ekyo;
19 nze Pawulo mpandiise n'omukono gwange, nze ndisasula: nneme okukugamba nga nkubanja era naawe wekka nate.
20 Kale, ow'oluganda, onsanyuse mu Mukama waffe: owummuze omwoyo gwange mu Kristo.
21 Nkuwandiikidde nga nneesiga obugonvu bwo, nga mmanyi ng'olikola era okusinga bye njogera.
22 Naye era nate onnongoosereze aw'okusula: kubanga nsuubira olw'okusaba kwammwe muliweebwa okundaba.
23 Epafula musibe munnange mu Kristo Yesu, akulamusizza;
24 ne Makko, Alisutaluuko, Dema, Lukka, bakozi bannange.
25 Ekisa kya Mukama waffe Yesu Kristo kibeerenga n'omwoyo gwammwe. Amiina.


text:
Oruganikyo 72: Ruhanga Akonyera Omukama Hezekiya
NOMANYA habwaki omusaija onu nasaba Yahwe? Habwaki ayanjurwize ebbaruha zinu zoona mumaiso g’ekyoto kya Yahwe? Omusaija onu nuwe Hezekiya. Nuwe mukama w’enganda ibiri eza Isareri ey’omu masirimuka. Kandi ali mu kabi kaingi. Nomanya habwaki?
Habwokuba amahe ga Asura gaali gamazire kuhwerekereza obukama bw’omu matemba obw’enganda ikumi. Yahwe akaleka kinu okubaho habwokuba abantu baali babi muno. Hati amahe ga Asura gaali gaizire kuramagira obukama obw’enganda ibiri.
Omukama wa Asura akaba amazire kuhandikira omukama Hezekiya ebbaruha. Zinu nizo ebbaruha Hezekiya akaba ataire mu maiso ga Ruhanga. Ebbaruha zali nizidurra Yahwe n’okuragira Hezekiya kuhanika emikono. Enu niyo nsonga habwaki Hezekiya yasabire ati: ‘Ai Yahwe, tujune kuruga mumikono gy’omukama wa Asura. Obu nubwo amahanga goona galimanya ngu niwe wenka oli Ruhanga.’ Yahwe akaba naija kuhuliriza okusaba kwa Hezekiya?
Hezekiya mukama murungi. Tarukusisana n’abakama abandi ababi ab’obukama bw’enganda 10 eza Isareri rundi kusisana ise Ahazi ayabaire mukama mubi muno. Hezekiya atwire naakuratira ebiragiro bya Yahwe byona. Nahabwekyo, hanyuma ya Hezekiya kusaba, omurangi Isaya akamusindikira obutumwa bunu kuruga hali Yahwe: ‘Omukama wa Asura talitaaha omu Yerusalemu. Busaho n’omu h’abasirikale be alirusembera haihi. Tibalirasayo engobe n’emu omurubuga.’
Dora omukisisani ha rupapura runu. Nomanya emirambo egi yoona yabaha? Y’Abasura. Yahwe akatuma maraika we mukiro kimu. Maraika onu akaita abasirikale b’Abasura 185,000. Nahabwekyo omukama w’Asura ebyokurwana akabirugaho n’okugarukayo owabu.
Obukama bw’enganda ibiri bukakizibwa, kandi abantu batunga obusinge kumara akasumi kake. Baitu hanyuma y’okufa kwa Hezekiya, mutabani we Manase nuwe yafoirwe omukama. Manase, na mutabani we Amoni ayamugarukireho, bombi bakaba bakama babi muno. Nahabwekyo, nsi ekagaruka kubamu obucwi bw’ebiragiro n’obutatekaana. Hanyuma y’omukama Amoni kwitwa abahereza be, mutabani we Yosiya akatandika kulema nk’omukama ow’enganda ibiri.
2 Bakama 18:1-36; 19:1-37; 21:1-25.
Ebikaguzo
- Omusaija ogu ow’omu kisisani nuwe oha, kandi habwaki ali mu mihito nyingi?
- Ebbaruha ezo Hezekiya ataire omumaiso ga Ruhanga zikaba zirugire nkaha, kandi Hezekiya akasaba ata?
- Hezekiya akaba ali Mukama wa mulingo ki, kandi butumwa ki obu Yahwe yamuheriize okuraba munabbi Isaya?
- Kiki maraika wa Yahwe eki yakozire Abasura, nkoku kirukwolekwa omu kisisani?
- Nobu kikaba ngu obukama obw’enganda ibiri bukaba buli mubusinge okumara akaanya, kiki ekyabaireho hanyuma y’okufa kwa Hezekiya?
Ebikaguzo ebindi
- Soma 2 Bakama 18:1-36.
Omugambizi w’Abasura Labuseri, akalengaho ata okumaramu Abaisareri okwikiriza? (2 Bakam. 18:19, 21; Kurug. 5:2; Zab. 64:3)
Obu bakuba nibakoragana n’abarukubahiganiza, Abakaiso ba Yahwe nibakuratira bata ekyokurorraho kya Hezekiya? (2 Bakam. 18:36; Zab. 39:1; Nfu. 26:4; 2 Tim. 2:24)
- Soma 2 Bakama 19:1-37.
Abantu ba Yahwe ab’ebiro binu nibakuratira bata ekyokurorraho ekya Hezekiya obu barukuba omu bwire obw’emihito? (2 Bakam. 19:1, 2; Nfu. 3:5, 6; Baheb. 10:24, 25; Yak. 5:14, 15)
Kusingurwa kwa miringo ki esatu Omukama Senakaribu oku yatungire, kandi nakikirra ki muby’obunabbi? (2 Bakam. 19:32, 35, 37; Kus. 20:2, 3)
- Soma 2 Bakama 21:1-6, 16.
Habwaki nikigambwa ngu Manase nuwe yabaire omu h’abakama arukukirayo kuba mubi muno ayalemere Yerusalemu? (2 Bakam. 33:4-6, 9)


text:
i
Chapter 3
1 Muwulire ekigambo kino Mukama ky'aboogeddeko, mmwe abaana ba Isiraeri, ku kika kyonna kye nnalinnyisa nga nkiggya mu nsi y'e Misiri, ng'ayogera nti
2 Mmwe mwekka be nnamanya ku bika byonna eby'ensi zonna: kyendiva mbabonereza olw'obutali butuukirivu bwammwe bwonna.
3 Ababiri bayinza okutambulira awamu wabula nga batabaganye?
4 Empologoma ewulugumira mu kibira nga terina muyiggo? empologoma ento eyima mu mpuku yaayo okulira nga teriiko ky'ekutte?
5 Ennyonyi eyinza okugwa mu mutego ku nsi nga tebagiteze kakunizo? omutego gumasuka okuva wansi nga teguliiko kye gukwasizza?
6 Bafuuyira ekkondeere mu kibuga, abantu ne batatya? obubi bugwa ku kibuga, Mukama nga tabuleese?
7 Mazima Mukama Katonda taliiko ky'alikola wabula ng'abikkulidde abaddu be bannabbi ekyama kye.
8 Empologoma ewulugumye, ani ataatye? Mukama Katonda ayogedde, ani ayinza obutalagula?
9 Mulangirire mu mayumba mu Asudodi ne mu mayumba mu nsi y'e Misiri, mwogere nti Mukuŋŋaanire ku nsozi ez'e Samaliya, mulabe enjoogaano eziri omwo bwe zenkana obungi, n'okujooga bwe kuli okuli omwo wakati.
10 Kubanga tebamanyi kukola bya nsonga, bw'ayogera Mukama, abo abatereka ekyejo n'obunyazi mu mayumba gaabwe.
11 Mukama Katonda kyava ayogera bw'ati nti Walibaawo omulabe, okwetooloola ensi enjuyi zonna: naye alikkakkanya amaanyi go okukuvaako, n'amayumba go galinyagibwa.
12 Bw'ati bw'ayogera Mukama nti Ng'omusumba bw'awonyaako mu kamwa k'empologoma amagulu abiri oba ekitundu ky'okutu; bwe batyo abaana ba Isiraeri bwe baliwonyezebwa, abatuula mu Samaliya mu nsonda y'ekiriri ne ku bigugu ebya aliiri eby'oku kitanda:
13 Muwulire mube abajulirwa eri ennyumba ya Yakobo, bw'ayogera Mukama Katonda, Katonda ow'eggye.
14 Kubanga ku lunaku lwe ndibonereza Isiraeri olw'ebyonoono bye, era ndibonereza n'ebyoto bya Beseri, n'amayembe g'ekyoto galisalihwako ne gagwa wansi.
15 Era ndikuba ennyumba eya ttoggo wamu n'ennyumba ey'ekyeya; n'ennyumba ez'amasanga ziribula, n'amayumba amanene galikoma, bw'ayogera Mukama.


text:
Olugero 51: Luusi ne Nawomi
MU Baibuli ojja kusangamu ekitabo ekiyitibwa Luusi. Lugero olukwata ku maka agamu agaaliwo mu kiseera Isiraeri we yabeerera n’abalamuzi. Luusi mukazi muto ava mu nsi ya Mowaabu; si wa ggwanga lya Katonda erya Isiraeri. Naye Luusi bw’ayiga ku Katonda ow’amazima Yakuwa, atandika okumwagala ennyo. Nawomi mukazi mukadde eyayamba Luusi okuyiga ku Yakuwa.
Nawomi mukazi Muisiraeri. Ye n’omwami we ne batabani baabwe ababiri baasengukira mu nsi ya Mowaabu mu kiseera emmere we yali entono mu Isiraeri. Ekiseera kituuka omwami wa Nawomi n’afa. Oluvannyuma batabani ba Nawomi baawasa abawala babiri Abamowaabu abayitibwa Luusi ne Olupa. Naye nga wayiseewo emyaka nga 10, batabani ba Nawomi bombi bafa. Nawomi n’abawala bano bombi nga bateekwa okuba nga baanakuwala nnyo! Kati Nawomi yandikoze ki?
Lumu Nawomi asalawo okutambula olugendo oluwanvu addeyo eri abantu be. Luusi ne Olupa baagala okubeera naye, era n’olwekyo basalawo okugenda naye. Kyokka nga bamaze okutambulako akabanga, Nawomi agamba abawala: ‘Muddeyo ewammwe musigale ne bannyammwe.’
Nawomi anywegera abawala n’abasiibula. Awo batandika okukaaba, kubanga baagala nnyo Nawomi. Bagamba: ‘Nedda! Tujja kugenda naawe eri abantu bo.’ Naye Nawomi addamu: ‘Muteekwa okuddayo baana bange. Mujja kubeera bulungi nga muli ewammwe.’ Olupa atandika okuddayo ewaabwe. Naye Luusi agaana.
Nawomi amugamba: ‘Olupa agenze. Naawe ddayo ewammwe.’ Naye Luusi amuddamu: ‘Tonsindiikiriza kukuleka! Leka ŋŋende naawe. W’onoogenda nange we nnaagenda, era w’onoobeera nange we nnaabeera. Abantu bo be banaabanga abantu bange, era Katonda wo y’anaabanga Katonda wange. Gy’olifiira nange gye ndifiira era gye balinziika.’ Luusi bw’ayogera bino, Nawomi taddayo kumugamba kuddayo waabwe.
Ddaaki abakazi bombi batuuka mu Isiraeri. Eno gye batandika okubeera. Luusi atandikirawo okukola mu nnimiro kubanga kiseera kya kukungula sayiri. Omusajja ayitibwa Bowaazi amuleka okukungula sayiri mu nnimiro ye. Omanyi maama wa Bowaazi? Ye Lakabu ow’omu kibuga Yeriko.
Lumu Bowaazi agamba Luusi: ‘Mpulidde byonna ebikukwatako, era n’engeri gye walaga Nawomi ekisa. Mmanyi engeri gye walekamu taata wo ne maama wo, ensi y’ewammwe era n’engeri gye wajjamu okubeera mu bantu be wali tomanyi. Yakuwa akuwe omukisa!’
Luusi addamu: ‘Ondaze ekisa, ssebo. Mpulidde bulungi bw’oyogedde nange mu ngeri ennungi bw’etyo.’ Bowaazi ayagala nnyo Luusi, era mu kiseera kitono bafumbiriganwa. Kino nga kisanyusa nnyo Nawomi! Naye Nawomi asanyuka nnyo n’okusingawo Luusi ne Bowaazi bwe bafuna omwana waabwe omubereberye, gwe batuuma Obedi. Oluvannyuma Obedi afuuka jjajja wa Dawudi, gwe tujja okuyigako bingi oluvannyuma.
Ekitabo kya Baibuli ekya Luusi.
Ebibuuzo
- Nawomi atuuka atya okubeera mu nsi ya Mowaabu?
- Luusi ne Olupa be baani?
- Nawomi bw’agamba Luusi ne Olupa okuddayo eri abantu baabwe, buli omu atwala atya ekirowoozo ekyo?
- Bowaazi y’ani, era ayamba atya Luusi ne Nawomi?
- Omwana Luusi ne Bowaazi gwe bazadde y’ani, era lwaki tusaanidde okumujjukira?
Ebibuuzo ebyongerezeddwako
- Soma Luusi 1:1-17.
Bigambo ki Luusi by’ayogera ebiraga okwagala okwa nnamaddala? (Luus. 1:16, 17)
Endowooza ya Luusi efaanana etya n’eyo “[ab]’endiga endala” gye balina ku baafukibwako amafuta abakyali ku nsi leero? (Yok. 10:16; Zek. 8:23)
- Soma Luusi 2:1-23.
Kyakulabirako ki ekirungi Luusi kye yateerawo abakazi abato leero? (Luus. 2:17, 18; Nge. 23:22; 31:15)
- Soma Luusi 3:5-13.
Bowaazi yakitwala atya Luusi bwe yali omwetegefu okumufumbirwa mu kifo ky’okufumbirwa omusajja omuto?
Endowooza ya Luusi etuyigiriza ki ku kwagala okwa nnamaddala? (Luus. 3:10; 1 Kol. 13:4, 5)
- Soma Luusi 4:7-17.
Abasajja Abakristaayo leero bayinza batya okukoppa Bowaazi? (Luus. 4:9, 10; 1 Tim. 3:1, 12, 13; 5:8)


text:
Omubuulizi
Chapter 6
1 Waliwo ekibi kye nnalaba wansi w'enjuba, era kizitoowerera abantu:
2 omuntu Katonda gw'awa obugagga n'ebintu n'ekitiibwa, n'okubulwa n'atabulwa kintu olw'emmeeme ye ku ebyo byonna bye yeegomba, naye Katonda n'atamuwa buyinza kubiryako, naye omugenyi ye abirya; ekyo butaliimu, era ye ndwadde embi.
3 Omuntu bw'azaala abaana kikumi, n'awangaala emyaka mingi, ennaku ez'emyaka gye ne ziba nnyingi, naye emmeeme ye n'etekkuta birungi, era nate n'ataba na kuziikibwa; njogera ng'omwana omusowole amusinga oyo:
4 kubanga ajjira mu butaliimu n'agendera mu kizikiza, n'erinnya lye libikkibwako ekizikiza;
5 nate talabanga njuba so tagimanyanga; ono ye aba n'okuwummula okusinga oyo:
6 weewaawo, newakubadde ng'awangaala emyaka lukumi emirundi ebiri, naye n'atasanyukira birungi: bonna tebadde mu kifo kimu?
7 Okutegana kwonna okw'omuntu kuba kwa kamwa ke, era naye okwegomba tekukkuta.
8 Kubanga omugezigezi asinga atya omusirusiru? oba omwavu alina ki, amanyi okutambulira mu maaso g'abalamu?
9 Okulaba n'amaaso kwe kusinga okutambulatambula n'omwoyo ogwegomba: era n’ekyo butaliimu na kugoberera mpewo.
10 Buli ekyabaawo, erinnya lyakyo lyatuumibwa dda, era kimanyibwa nga muntu: so tayinza kuwakanya oyo amusinga amaanyi.
11 Kubanga waliwo ebintu bingi ebyongera ku butaliimu, omuntu yeeyongera ki okugasa?
12 Kubanga ani amanyi ekisaanira omuntu mu bulamu bwe, ennaku zonna ez'obulamu bwe obutaliimu bw'amalawo ng'ekisiikirize? kubanga ani ayinza okubuulira omuntu ebinaabnga oluvannyuma lwe wansi w'enjuba?


text:
JUDITH Ainembabazi omukozi w’omu bbaala ya Dad’s Bar e Gganda amaaso gamumyuse bwe bamukutte ng’abbye omwenge gwa mukama we kuleeti nnamba n’amuteeramu amazzi.
Yakwatiddwa poliisi y’e Gganda mu Wakiso oluvannyuma lw’okugezaako okudduka ku mulimu gwa mukama we Judith Nanyonga.
Nanyonga yagudde mu lukwe n’amukwata ne babala ebitabo era baagenze okuzuula nga kuleeti emu ejjudde mazzi ng’omwenge gwatundiddwa.
Wabula mu kwewozaako, Ainembabazi agamba nti yakikoze kuba Nanyonga abadde tamusasula kwe kusalawo okwesasula.
Yagguddwaako omusango gw’obubbi ku fayiro nnamba SD/24/3/3/15.


text:
Ekigendererwa kyaffe
Matayo 19:14 Yesu yagamba nti: “Muleke abaana abato bajje gye ndi, temubaziyiza, kubanga abali ng’abo be bannanyini bwakabaka obw’omu Ggulu”
Bayibuli ey’Abaana Abato, etegekebwa okuyamba abaana abato okumanya Yesu Kristo, ng’ebawa ebinyumizibwa mu Bayibuli ebirimu ebifaananyi n’ebintu ebirala eby’eddiini. Bino bitegekebwa mu ngeri ezitali zimu era biyisibwa mu mikutu gy’empuliziganya egyenjawulo, omuli Omutimbagano gw’Empuliziganya Omugazi ogw’ Ensi yonna, essimu ey’omu ngalo, obuuma obw’entambi obwogera n’owuliriza, ebiwandiiko ebimpimpi eby’eddiini ebikubise mu kyapa nga biri mu langi, ebitabo by’ebifaananyi eby’okusiigamu langi. Ebyo byonna bitegekebwa mu nnimi ezenjawulo abaana abato ze basobola okwogera.
Ebinyumizibwa mu Bayibuli bino, bya kuweebwa baana bato akawumbi kamu mu obukadde lunaana (1,800,000,000) abali mu nsi yonna, awatali kubisasulira buli we kiba kisoboka.